cyanic-selkie/wikianc huggingface dataset:
ശതകം (ക്രിക്കറ്റ്)
പഴയകാല ശതകങ്ങൾ
19 ആം നൂറ്റാണ്ടിന്റെ അവസാന കാലം വരെ ശതകം എന്നത് വളരെ അപൂർവ്വമായിരുന്നു. അതിനു കാരണം മോശമായ പിച്ചുകളായിരുന്നു. ആ കാലത്ത് പിച്ചുകൾ കളികൾക്കായി നല്ലപോലെ ഒരുക്കിയിരുന്നില്ല.ആദ്യത്തെ അറിയപ്പെടുന്ന ശതകത്തെപ്പറ്റി ഇപ്പോഴും സംശയങ്ങൾ നിലവിലുണ്ട്. എന്നാൽ 1769 ആഗസ്റ്റ് 31 ന് സെവെനോക്സ് വൈനിൽ വെച്ച് റോത്താമിനെതിരെ ഡ്യൂക്ക് ഒഫ് ഡോർസെറ്റ്സ് XI ന് വേണ്ടി ജോൺ മിൻഷൽ നേടിയ 107 റണ്ണുകളാണ് ആദ്യത്തെ അറിയപ്പെടുന്ന ശതകം എന്ന വാദത്തിലേക്കാണ് കൂടുതൽ സൂചനകളും വിരൽ ചൂണ്ടുന്നത്. എന്നാൽ അതൊരു പ്രാധാന്യമില്ലാത്ത മത്സരമായിരുന്നു.
പ്രധാന ക്രിക്കറ്റിലെ ആദ്യ ശതകം, 1775 ജൂലൈയിൽ ബ്രോഡ്‌ഹാഫ്പെന്നി ഡൗണിൽ വെച്ച് സറേക്കെതിരായ മത്സരത്തിൽ ഹാം‌പ്‌ഷെയറിനു വേണ്ടി ജോൺ സ്മോൾ നേടിയ 136 റണ്ണുകളാണ്. 1767 ൽ രണ്ട് ഹാംബിൾഡൺ ബാറ്റ്സ്മാന്മാർ കാറ്റർഹാമിനെതിരായ മത്സരത്തിൽ ഒന്നാം വിക്കറ്റിൽ ചേർത്ത 192 റണ്ണുകളാണ് ആദ്യത്തെ ശതകകൂട്ടുകെട്ട്. ആ രണ്ട് ബാറ്റ്സ്മാന്മാർ ടോം സുയീറ്ററും എഡ്വേർഡ് അബുറോയും ആണെന്ന് വിശ്വസിക്കുന്നു. ആ രണ്ട് പേരിൽ ആരെങ്കിലുമൊരാൾ ശതകം തികച്ചിരിക്കുമെന്ന് ഏകദേശം ഉറപ്പാണെങ്കിലും സ്രോതസ്സുകൾക്ക് ഒരു ഉറപ്പുമില്ല.
ഫസ്റ്റ് ക്ലാസ്സ് ക്രിക്കറ്റിലെ ഏറ്റവും കൂടുതൽ ശതകങ്ങൾ
ഫസ്റ്റ് ക്ലാസ്സ് ക്രിക്കറ്റിൽ 100 ശതകങ്ങൾ നേടുന്ന ആദ്യ കളിക്കാരൻ ഇംഗ്ലണ്ടിന്റെ ഡബ്ല്യു. ജി. ഗ്രേസ് ആണ്. 1895 ൽ ആണ് അദ്ദേഹം ആ നാഴികക്കല്ല് പിന്നിട്ടത്. അദ്ദേഹം ആകെ 124 ഫസ്റ്റ് ക്ലാസ്സ് ശതകങ്ങൾ നേടിയിട്ടുണ്ട്. ഇപ്പോൾ ഏറ്റവും കൂടുതൽ ഫസ്റ്റ് ക്ലാസ്സ് ശതകങ്ങളുടെ റെക്കോർഡ് ഇംഗ്ലണ്ടിന്റെ തന്നെ ജാക്ക് ഹോബ്സിന്റെ കൈയിലാണ്. അദ്ദേഹം ആകെ 199 ഫസ്റ്റ് ക്ലാസ്സ് ശതകങ്ങൾ നേടിയിട്ടുണ്ട്.
ടെസ്റ്റ് ക്രിക്കറ്റിലെ ശതകങ്ങൾ
ടെസ്റ്റ് ക്രിക്കറ്റിലെ ആദ്യ ശതകം നേടിയത് ഓസ്ട്രേലിയയുടെ ചാൾസ് ബാനർമാനാണ്. 1877 മാർച്ച് 15 മുതൽ 19 വരെ മെൽബൺ ക്രിക്കറ്റ് മൈതാനത്ത് നടന്ന മത്സരത്തിൽ ഇംഗ്ലണ്ടിനെതിരെ 165 റണ്ണുകൾ നേടിയാണ് അദ്ദേഹം ഈ നേട്ടം സ്വന്തമാക്കിയത്. (അദ്ദേഹം പരിക്ക് പറ്റി പുറത്തു പോവുകയായിരുന്നു).
ടെസ്റ്റ് ക്രിക്കറ്റിലെ ആദ്യ സെഞ്ച്വറി കൂട്ടുകെട്ട് ഇംഗ്ലണ്ടിന്റെ ഡബ്ല്യു. ജി. ഗ്രേസും എ. പി. ലൂക്കാസും ചേർന്ന് നിർമ്മിച്ചതാണ്. ഓസ്ട്രേലിയയുടെ 1880 ലെ ഇംഗ്ലണ്ട് പര്യടനത്തിലെ ആദ്യ മത്സരത്തിലെ ആദ്യ ഇന്നിംഗ്സിലായിരുന്നു ഇത്. 1880 സെപ്റ്റംബർ 6 മുതൽ 8 വരെ നീണ്ടുനിന്ന ആ മത്സരം നടന്നത് കെന്നിംഗ്ടൺ ഓവലിലാണ്.
ടെസ്റ്റ് ക്രിക്കറ്റിൽ ഏറ്റവും കൂടുതൽ ശതകങ്ങൾ നേടുന്ന ബാറ്റ്സ്മാൻ എന്ന റെക്കോർഡ് നിലവിൽ ഇന്ത്യയുടെ സച്ചിൻ ടെണ്ടുൽക്കറുടെ പേരിലാണ്. അദ്ദേഹം ആകെ 51 ടെസ്റ്റ് ശതകങ്ങൾ നേടിയിട്ടുണ്ട്.
അന്താരാഷ്ട്ര ഏകദിന ക്രിക്കറ്റിലെ ശതകങ്ങൾ
അന്താരാഷ്ട്ര ഏകദിന ക്രിക്കറ്റിൽ ഏറ്റവും കൂടുതൽ ശതകങ്ങൾ നേടുന്ന ബാറ്റ്സ്മാൻ എന്ന റെക്കോർഡ് നിലവിൽ ഇന്ത്യയുടെ സച്ചിൻ ടെണ്ടുൽക്കറുടെ പേരിലാണ്. അദ്ദേഹം ആകെ 48 ഏകദിന ശതകങ്ങൾ നേടിയിട്ടുണ്ട്. അദ്ദേഹത്തിന്റെ സെഞ്ച്വറി ശേഖരത്തിൽ ഒരു ഡബ്‌ൾ സെഞ്ച്വറിയും (ദക്ഷിണാഫ്രിക്കക്കെതിരെ നേടിയ 200*) ഉൾപ്പെടുന്നു.
മനശാസ്ത്രവും ആഘോഷങ്ങളും
ശതകം തികക്കുക എന്നത് ക്രിക്കറ്റ് ജീവിതത്തിലെ വ്യക്തിപരമായ ഒരു നാഴികക്കല്ലായതിനാൽ ശതകത്തോടടുക്കും തോറും ബാറ്റ്സ്മാന്മാർ കൂടുതൽ ജാഗരൂഗരാകുന്നു. മിക്കവാറും അവർ സ്കോറിങ്ങ് വേഗം കുറക്കുകയും ചെയ്യുന്നു. സാധാരണത്തേക്കാൾ പിരിമുറുക്കത്തിലായിരിക്കും ബാറ്റ്സ്മാന്മാർ അപ്പോൾ. ഫീൽഡിംഗ് ടീം ആ ഒരു സാധ്യത മുതലെടുക്കാൻ പരമാവധി ശ്രമിക്കാറുണ്ട്. ഈ സമയത്ത് ഫീൽഡിംഗ് ടീം അവരുടെ തന്ത്രങ്ങളിൽ മാറ്റം വരുത്തുന്നു. അതോടു കൂടി ബാറ്റ്സ്മാന്മാർ റണ്ണെടുക്കാൻ കഷ്ടപ്പെടുകയും അവരുടെ മനസ്സ് പിരിമുറുക്കത്തിന് അടിമപ്പെടുകയും ചെയ്യുന്നു. ഈ അവസരത്തിൽ ബാറ്റ്സ്മാന്മാർ റണ്ണിനായി കിണഞ്ഞുശ്രമിക്കുകയും ബാറ്റിംഗിൽ തെറ്റുകൾ വരുത്താനുള്ള സാധ്യത കൂടുകയും ചെയ്യുന്നു. 90കളിൽ എത്തുമ്പോൾ പുറത്താവുന്ന കാരണത്താൽ ചില ബാറ്റ്സ്മാന്മാർ ശ്രദ്ധേയരാണ്. സച്ചിനാണ് 90നും 100നും ഇടയ്ക് ഏറ്റവും കൂടൂതൽ തവണ ഔട്ടായിട്ടുള്ളത്.
കൈയ്യടികളും എഴുന്നേറ്റു നിന്നുള്ള ആദരവും ശതകം തികച്ച വ്യക്തിക്ക് സാധാരണയായി കാണികൾ നൽകിപ്പോരുന്നു. ഒപ്പം നിൽക്കുന്ന ബാറ്റ്സ്മാനും ചിലപ്പോഴൊക്കെ എതിർടീമിലെ കളിക്കാരും അദ്ദേഹത്തെ ഹസ്തദാനത്തിലൂടെ അഭിനന്ദിക്കുന്നു. ചില സമയങ്ങളിൽ ഒപ്പം നിൽക്കുന്ന ബാറ്റ്സ്മാൻ വന്ന് കെട്ടിപ്പിടിച്ച് തന്റെ സന്തോഷം പ്രകടിപ്പിക്കുകയും ചെയ്യുന്നു. സാധാരണയായി ബാറ്റ്സ്മാൻ തന്റെ ബാറ്റ് കാണികൾക്ക് നേരേയും പവലിയനു നേരേയും (സഹകളിക്കാർക്കായി) ഉയർത്തിക്കാട്ടി തന്റെ സന്തോഷം പ്രകടിപ്പിക്കുന്നു. ചിലർ ചാടുകയും പ്രത്യേകതരത്തിലുള്ള ശബ്ദം പുറപ്പെടുവിക്കുകയും വായുവിൽ മുഷ്ടി ചുരുട്ടി ഇടിക്കുകയും തന്റെ ഗ്ലൗസിലോ ഊരിപ്പിടിച്ച ഹെൽമെറ്റിലോ ഒക്കെ ചുംബിക്കുകയും ചെയ്യുന്നു. ചില ബാറ്റ്സ്മാന്മാർ ശതകം തികച്ചതിനു പിന്നാലെ ചില മതപരമായ രീതികൾ ഗ്രൗണ്ടിൽ പ്രദർശിപ്പിക്കുന്നു. ഉദാഹരണത്തിന് മുസ്ലിം ബാറ്റ്സ്മാന്മാർ ശതകം തികച്ചതിനു പിന്നാലെ ഗ്രൗണ്ടിൽ മുട്ടുകുത്തിയിരുന്ന് തല പിച്ചിൽ മുട്ടിക്കുന്നു. ലഭിച്ച ഈ നേട്ടം അള്ളാഹുവിന് സമർപ്പിക്കുകയാണ് അവർ ഇതിലൂടെ ചെയ്യുന്നത്.
അർദ്ധശതകം
ഒരു ബാറ്റ്സ്മാൻ 50ഓ അതിലധികമോ റണ്ണുകൾ നേടുമ്പോഴാണ് അദ്ദേഹം അർദ്ധശതകം തികച്ചു എന്ന് പറയുക. അദ്ദേഹം ശതകം നേടുകയാണെങ്കിൽ ആ ഇന്നിംഗ്സിനെ അർദ്ധശതകത്തിന്റെ കണക്കിൽ പെടുത്തുകയില്ല. അതായത് ശതകം തികച്ചു കഴിഞ്ഞാൽ അർദ്ധശതകത്തിന്റെ എണ്ണം ഒരെണ്ണം കുറയുകയും ശതകത്തിന്റെ എണ്ണം ഒന്ന് കൂടുകയും ചെയ്യുന്നു.
അവലംബം
വർഗ്ഗം:ക്രിക്കറ്റിലെ സാങ്കേതിക പദങ്ങൾ
പേർഷ്യൻ (പൂച്ച)
പേർഷ്യൻ പൂച്ച ഒരിനം വളർത്തു പൂച്ചയാണ്. നീണ്ട രോമങ്ങളും വട്ട മുഖവും പതിഞ്ഞ മൂക്കും ആണ് ഇവയുടെ പ്രതേകതകൾ. പത്തൊമ്പതാം നൂറ്റാണ്ട്‌ മുതൽ തന്നെ പ്രശസ്തമാണ് ഈ ജെനുസിൽപ്പെട്ട പൂച്ചകൾ. ഇംഗ്ലീഷ്കാരാണ് ഇവയെ ആദ്യം ഉരുത്തിരിച്ച് എടുത്തത്‌. പേര് സൂചിപിക്കുന്നത് ഇവയോട് സാമ്യം ഉള്ള ഇറാനിയൻ പൂച്ചകളെ ആണ്, പേർഷ്യയിൽ നിന്നും ആണ് ഇവ ഉരുത്തിരിഞ്ഞത് എന്ന് തെളിയിക്കാൻ ജനിതക പരിശോധനകളിൽ സാധിച്ചിട്ടില്ല.
അവലംബം
വർഗ്ഗം:പൂച്ചകൾ
ക്രൊമാറ്റോഗ്രഫി
ക്രൊമാറ്റോഗ്രഫി എന്നത്, ഗ്രീക്കുഭാഷയിൽ നിന്നുള്ള ക്രോമ എന്നും ഗ്രാഫീൻ എന്നും രണ്ടു പദങ്ങൾ ചേർന്ന വാക്കാകുന്നു. (ക്രോമ എന്നാൽ നിറം എന്നും ഗ്രാഫീൻ എന്നാൽ എഴുത്ത് എന്നുമാണ് അർഥം.). മിശ്രിതങ്ങളെ വേർതിരിക്കുന്നതിനുള്ള ഒരു കൂട്ടം പരീക്ഷണശാലാ സാങ്കേതികവിദ്യയാണിത്. മൊബൈൽ ഫേസ് എന്നറിയപ്പെടുന്ന ദ്രാവകത്തിൽ മിശ്രിതം ലയിപ്പിക്കുകയും. സ്റ്റേഷനറി ഫേസ് എന്നറിയപ്പെടുന്ന മറ്റൊരു ചലിക്കാത്ത വസ്തുവിൽക്കൂടി ഒഴുകുകയും ചെയ്യുന്നു. ഈ മിശ്രിതത്തിന്റെ വിവിധ ഘടകങ്ങൾ വിവിധ വേഗതയിൽ സഞ്ചരിക്കുകയും അങ്ങനെ അതിനെ വേർതിരിക്കാൻ ഇടയാക്കുകയും ചെയ്യുന്നു, ഈ വേർതിരിക്കലിന് അടിസ്ഥാനം ചലിക്കുന്നതും ചലിക്കാത്തതുമായ തലങ്ങളുടെവ്യതിരിക്ത പാർട്ടീഷനിങ് ആകുന്നു. പാർട്ടീഷൻ കൊയഫിഷ്യന്റിന്റെ വ്യത്യസ്തതയാണ് ക്രൊമാറ്റോഗ്രഫി സജ്ജീകരണരീതി എന്നും വിശ്ലേഷണരീതി എന്നിങ്ങനെ രണ്ടു തരം. സജ്ജീകരണരീതിയിൽ ഒരു മിശ്രിതത്തിന്റെ ഘടകങ്ങൾ കൂടുതൽ സങ്കീർണ്ണമായ പ്രവർത്തനങ്ങൾക്കായി വേർതിരിക്കുന്നു 9ഇത് ഒരുതരം ശുദ്ധമാക്കൽ തന്നെ) വിശ്ലേഷണരീതിയിൽ ചെറിയ അളവ് മാത്രമെ എടുക്കാറുള്ളൂ. ഒരു മിശ്രിതത്തിലെ ഘടകങ്ങളെ വിശ്ലേഷണം നടത്തി അതിലെ ഘടങ്ങളുടെ അനുപാതം കണക്കാക്കാനായാണ് ഉപയോഗിക്കുന്നത്.. രണ്ടും പരസ്പരപൂരകമായി ഉപയോഗിക്കവുന്നതല്ല.
അവലംബം
വർഗ്ഗം:അവലംബം ഇല്ലാത്ത താളുകൾ വർഗ്ഗം:സാങ്കേതികവിദ്യ - അപൂർണ്ണലേഖനങ്ങൾ
കമെവാൾ
ജാതി
കമെവാൾ ലെ 75 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വിപി9
വിപി9 ഗൂഗിളിന്റെ നിർമ്മാണത്തിലിരിക്കുന്ന ഒരു വീഡിയോ കംപ്രഷൻ ഫോർമാറ്റ് ആണ്. H.264 (AVC) നേക്കാളും 50% കുറഞ്ഞ ബിറ്റ് റേറ്റിൽ അത്രയും വ്യക്തതയാർന്ന വീഡിയോ രേഖപ്പെടുത്താമെന്ന് ഗൂഗിൾ അവകാശപ്പെടുന്നു. ഇത് H.265 (HEVC) എന്ന കോഡെക്കുമായി കിടപിടിക്കത്തക്ക വിധത്തിലാണ് വികസിപ്പിക്കുന്നത്.
അവലംബം
വർഗ്ഗം:വീഡിയോ ഫയൽ തരങ്ങൾ
കെത്രീബി
യുണിക്സ് പോലുള്ള കമ്പ്യൂട്ടർ‌ ഓപ്പറേറ്റിംഗ് സിസ്റ്റങ്ങൾ‌ക്കായി ഒരു കെ‌ഡി‌ഇ സിഡി, ഡിവിഡി രചനാ ആപ്ലിക്കേഷനാണ് കെ 3 ബി ( കെ‌ഡി‌ഇ ബേൺ‌ ബേബി ബേൺ). ഒരുകൂട്ടം ഓഡിയോ ഫയലുകളിൽ നിന്ന് ഒരു ഓഡിയോ സിഡി സൃഷ്ടിക്കുക അല്ലെങ്കിൽ ഒരു സിഡി / ഡിവിഡി പകർത്തുക, അതുപോലെ തന്നെ സിഡി / ഡിവിഡികൾ ബേൺ ചെയ്യുക പോലുള്ള നൂതന ജോലികളും നിർവഹിക്കുന്നതിന് ഇത് ഒരു ഗ്രാഫിക്കൽ യൂസർ ഇന്റർഫേസ് നൽകുന്നു. ഇതിന് നേരിട്ട് ഡിസ്ക്-ടു-ഡിസ്ക് പകർപ്പുകൾ നടത്താനും കഴിയും. പ്രോഗ്രാമിൽ നിരവധി സ്ഥിരസ്ഥിതി ക്രമീകരണങ്ങളുണ്ട്, അത് കൂടുതൽ പരിചയസമ്പന്നരായ ഉപയോക്താക്കൾക്ക് ഇഷ്ടാനുസൃതമാക്കാൻ കഴിയും.
മിക്ക കെ‌ഡി‌ഇ ആപ്ലിക്കേഷനുകളിലെയും പോലെ, കെ 3 ബി സി ++ പ്രോഗ്രാമിംഗ് ഭാഷയിൽ എഴുതിയതാണ്. ക്യൂട്ടി ജിയുഐ ടൂൾകിറ്റ് ഉപയോഗിക്കുന്നു. ഗ്നു ജനറൽ പബ്ലിക് ലൈസൻസിന് കീഴിൽ പുറത്തിറക്കിയ കെ 3 ബി, സൗജന്യ സോഫ്റ്റ്‍വെയറാണ്.
കെ‌ഡി‌ഇ പ്ലാറ്റ്ഫോം 4 പതിപ്പിന്റെ ആദ്യ ആൽ‌ഫ 2009 ഏപ്രിൽ 22 നും രണ്ടാമത്തേത് 2009 മെയ് 27 നും മൂന്നാമത്തേത് 2009 ഒക്ടോബർ 14 നും പുറത്തിറങ്ങി.
കെ 3 ബി 1998 ൽ ആരംഭിച്ച ഒരു സോഫ്റ്റ്‍വെയർ പ്രോജക്റ്റായ ഇത്, കെ‌ഡി‌ഇ ഡെസ്‌ക്‌ടോപ്പിന്റെ പ്രധാന കേന്ദ്രങ്ങളിലൊന്നാണ്. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2016)">അവലംബം ആവശ്യമാണ്  ]
സവിശേഷതകൾ
കെ 3 ബി യുടെ ചില പ്രധാന സവിശേഷതകൾ ഇവയാണ്:
കെ 3 ബി യുടെ സവിശേഷതകളുടെ പൂർണ്ണ പട്ടിക (ചുവടെയുള്ള പട്ടിക ഇപ്പോഴും അപൂർണ്ണമായിരിക്കും):
ബാഹ്യ ലിങ്കുകൾ
വർഗ്ഗം:All articles with dead external links വർഗ്ഗം:കെ.ഡി.ഇ. വർഗ്ഗം:കെ.ഡി.ഇ സഞ്ചയം വർഗ്ഗം:സോഫ്റ്റ്‌വെയർ
ഇമാൻ ചക്രബർത്തി
പ്രധാനമായും ഹിന്ദി, ബംഗാളി ചലച്ചിത്ര മേഖലകളിൽ പ്രവർത്തിച്ചുകൊണ്ടിരിക്കുന്ന ഒരു ഇന്ത്യൻ ചലച്ചിത്ര പിന്നണി ഗായികയും സ്വതന്ത്ര സംഗീതജ്ഞയുമാണ് ഇമാൻ ചക്രബർത്തി. 2017 - ൽ അനുപം റോയ് സംഗീത സംവിധാനം നിർവ്വഹിച്ചു പുറത്തിറങ്ങിയ പ്രകടൻ എന്ന ബംഗാളി ചലച്ചിത്രത്തിലെ തുമി ജാകേ ഭാലോ ബാഷോ എന്ന ഗാനത്തിന് ആ വർഷത്തെ മികച്ച ചലച്ചിത്ര പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം ഇമാന് ലഭിക്കുകയുണ്ടായി. ഒരു ചലച്ചിത്രത്തിൽ പാടിയ ആദ്യത്തെ ഗാനത്തിനുതന്നെ ദേശീയ പുരസ്കാരം ലഭിച്ച അപൂർവ ഗായികമാരിലൊരാളായി ഇതോടെ ഇമാൻ മാറി. വിവിധ ഭാഷകളിലായി ഏതാനും ചലച്ചിത്ര ഗാനങ്ങൾ ആലപിച്ചിട്ടുള്ളതു കൂടാതെ സ്വതന്ത്രമായ ഗാനങ്ങളുടെ സമാഹാരങ്ങൾ പുറത്തിറക്കുകയും സ്വന്തമായി പരിപാടികൾ അവതരിപ്പിക്കുകയും ചെയ്തിട്ടുണ്ട്.
ആദ്യകാല ജീവിതം
പശ്ചിമ ബംഗാളിലെ ഹൌറ ജില്ലയിലുള്ള ലിലുവയിലാണ് ഇമാൻ ചക്രബർത്തി ജനിച്ചത്. ബാല്യ കാലത്തിൽത്തന്നെ തന്റെ അമ്മയായ തൃഷ്ണ ചക്രബർത്തിയിൽ നിന്നും സംഗീതത്തിന്റെ ബാലപാഠങ്ങൾ ഇമാൻ അഭ്യസിക്കാൻ ആരംഭിച്ചിരുന്നു. ഇക്കാലത്തു തന്നെ നോബൽ പുരസ്കാര ജേതാവായ രബീന്ദ്രനാഥ് ടാഗോറിന്റെ സാഹിത്യരചനകളിലും അവർ ആകൃഷ്ടരായി തീർന്നിരുന്നു.
പ്രാഥമിക വിദ്യാഭ്യാസം പൂർത്തിയാക്കിയതിനു ശേഷം ഇമാൻ ഉപരിപഠനം തുടരുകയുണ്ടായി. എന്നാൽ ഇതേ സമയം അവർ പ്രമുഖ റെക്കോർഡ് ലേബൽ കമ്പനിയായ സരിഗമ കമ്പനിയെ സഹകരണത്തിനായി സമീപിക്കുകയും അവർ തന്റെ ആദ്യത്തെ ആൽബമായ ബോഷ് തേ ഡിയോ കച്ചേ എന്ന ആൽബം ബംഗാളി ഭാഷയിൽ പുറത്തിറക്കാമെന്ന് തീരുമാനിക്കുകയും ചെയ്തു. ബോഷ് തേ ഡിയോ കച്ചേ എന്ന ഈ ആൽബത്തിൽ രബീന്ദ്രനാഥ് ടാഗോർ രചിച്ച ചില പ്രശസ്തമായ ഗാനങ്ങളും ഇമാൻ ഉൾപ്പെടുത്തിയിട്ടുണ്ടായിരുന്നു. സരിഗമ മ്യൂസിക് പുറത്തിറക്കിയ ഈ ഗാനം പ്രമുഖ ബംഗാളി - ഹിന്ദി ചലച്ചിത്ര സംഗീത സംവിധായകനായ അനുപം റോയിയുടെ ശ്രദ്ധയിൽ പെടുകയും ഇമാനെക്കൊണ്ട് തന്റെ ചലച്ചിത്രത്തിൽ ഒരു ഗാനം പാടിക്കാനുള്ള ആഗ്രഹം പ്രകടിപ്പിക്കുകയും ചെയ്തു. ഇതിനെത്തുടർന്നാണ് ഇമാൻ, അനുപം റോയ് സംഗീത സംവിധാനം നിർവ്വഹിച്ച പ്രകടൻ എന്ന ചലച്ചിത്രത്തിലെ തുമി ജാകേ ഭാലോ ബാഷോ എന്ന ഗാനം ആലപിച്ചത്. ഈ ഗാനത്തിന് 2017 - ൽ ദേശീയ ചലച്ചിത്ര പുരസ്കാര വേളയിൽ മികച്ച പിന്നണി ഗായികയ്ക്കുള്ള പുരസ്കാരവും ലഭിക്കുകയുണ്ടായി.
2018 ഡിസംബറിൽ മോൺ എന്ന് പേരിട്ട പുതിയ ആൽബത്തിലെ ടൈറ്റിൽ ഗാനമായ മോൺ, ഇമാൻ റിലീസ് ചെയ്യുകയുണ്ടായി. ഈ ആൽബത്തിന്റെ നിർമ്മാതാവും, ഗാനരചയിതാവും, സംഗീത സംവിധായകനുമായിരുന്ന സർബജിത് ഘോഷിനോടൊപ്പമുള്ള ഒരു ഡ്യുയറ്റ് ഗാനമായിരുന്നു ഈ ആൽബത്തിലെ ആദ്യത്തെ ഗാനം.
സംഗീത സ്വാധീനം
കവി, തത്ത്വ ചിന്തകൻ, ദൃശ്യ കലാകാരൻ, കഥാകൃത്ത്‌, നാടക കൃത്ത്, ഗാനരചയിതാവ്‌, നോവലിസ്റ്റ്, സാമൂഹികപരിഷ്കർത്താവ് എന്നീ നിലകളിൽ വ്യക്തിമുദ്ര പതിപ്പിച്ച രബീന്ദ്രനാഥ് ടാഗോർ എക്കാലവും തനിക്ക് ഒരു പ്രചോദനമായിരുന്നുവെന്ന് ഇമാൻ ചക്രബർത്തി പല പരിപാടികളിലും വച്ച് പറയുകയുണ്ടായി.
അംഗീകാരങ്ങൾ
2017 - ൽ, അനുപം റോയ് സംഗീത സംവിധാനം നിർവ്വഹിച്ച് പ്രസൻജിത് ചാറ്റർജി, ഋതുപർണ സെൻഗുപ്ത എന്നിവർ കേന്ദ്ര കഥാപാത്രങ്ങളെ അവതരിപ്പിച്ച് പുറത്തിറങ്ങിയ പ്രകടൻ എന്ന ചലച്ചിത്രത്തിലെ തുമി ജാകേ ഭാലോ ബാഷോ എന്ന ഗാനത്തിന് ആ വർഷത്തെ മികച്ച ചലച്ചിത്ര പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം ഇമാൻ ചക്രബർത്തിയ്ക്ക് ലഭിക്കുകയുണ്ടായി.
അവലംബം
<references group="" responsive="">
പുറം കണ്ണികൾ
വർഗ്ഗം:1980-കളിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
നിലത്തന്മാർ
സൂചിത്തുമ്പികളിലെ ഒരു കുടുംബമാണ് നിലത്തന്മാർ (Coenagrionidae). ഇതിൽ 1100 -ലേറെ സ്പീഷിസുകൾ ഉള്ള ഈ കുടുംബത്തിലാണ് ഏറ്റവുമേറെ സൂചിത്തുമ്പികൾ ഉള്ളത്. ഇതിന് ആറ് ഉപകുടുംബങ്ങളാണ് ഉള്ളത്: Agriocnemidinae, Argiinae, Coenagrioninae, Ischnurinae, Leptobasinae, Pseudagrioninae എന്നിവയാണ് അവ. വീതികുറഞ്ഞ ചിറകോടുകൂടിയ സൂചിത്തുമ്പികൾ അല്ലെങ്കിൽ കുള-സൂചിത്തുമ്പികൾ എന്നും ഇവ സാധാരണ അറിയപ്പെടുന്നു. ലോകം മുഴുക്കെ കാണുന്ന ഇവയാണ് ഏറ്റവും സാധാരണയായി കണ്ടുവരുന്ന സൂചിത്തുമ്പികൾ. ഏറ്റവും വലിപ്പം കുറഞ്ഞ സൂചിത്തുമ്പികൾ ഈ കുടുംബത്തിലാണ് ഉള്ളത്. ഈ കുടുംബത്തിലെ 90 ശതമാനത്തിലേറെ ജനുസുകളും സ്വീകൃതമാണ്.
പേരു വന്ന വഴി
ഗ്രീക്കിൽ കോഎൻ എന്നാൽ പങ്കുവച്ചത് അല്ലെങ്കിൽ സാധാരണം എന്നാണ് അർത്ഥം, അഗ്രി‌യോ എന്നാൽ വയൽ അല്ലെങ്കിൽ വന്യം എന്നും.
സവിശേഷതകൾ
വലത്ത്‌|ലഘുചിത്രം|Coenagrion pulchellum എന്നസൂചിത്തുമ്പിയുടെ മുൻചിറക് പ്രായപൂർത്തിയായ തുമ്പികളെ ചതുപ്പുകളുടെയും കുളങ്ങളുടെയും സമീപത്ത് അടക്കമുള്ള പലതരം ആവാസവ്യവസ്ഥകളിൽ കാണാം. വെള്ളത്തിൽ നിൽക്കുന്ന ജീവനുള്ളതോ അല്ലാത്തതോ ആയ ചെടികളുടെ ഇടയിൽ പെൺതുമ്പികൾ മുട്ടകൾ ഇടും. ചിലപ്പോൾ മുട്ടയിടാാനായി വെള്ളത്തിന്റെ അടിയിലേക്കുപോലും പോവാറുണ്ട്. ഇത്തരം സസ്യങ്ങളുടെ ഇടയിൽത്തന്നെയാണ് സാധാരണ തുമ്പികളുടെ നിംഫിനെയും കാണാറുള്ളത്.
ജനുസുകൾ
ജനുസുകളുടെ സമ്പൂർണ്ണ പട്ടിക • 3
കേരളത്തിൽ കണ്ടുവരുന്ന നിലത്തന്മാർ
Aciagrion, Agriocnemis, Amphiallagma, Archibasis, Ceriagrion, Ischnura, Mortonagrion, Paracercion, Paracercion എന്നീ ഒൻപത് ജീനസുകളിലായി 24 സ്പീഷീസുകളാണ് ഈ കുടുംബത്തിലെ അംഗങ്ങളായി കേരളത്തിൽ കാണപ്പെടുന്നത്.
ഇവയും കാണുക
വർഗ്ഗം:സൂചിത്തുമ്പികൾ
അസീസ് ഹജിനി
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ കാശ്മീരി സാഹിത്യ വിമർശകനാണ്അസീസ് ഹജിനി. 'ആനേ ഖാനേ' എന്ന സാഹിത്യ വിമർശന കൃതിക്കായിരുന്നു പുരസ്കാരം.
ചെറു വ്യാളി
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് ചെറു വ്യാളി. ചതുപ്പുകളോടുചേർന്നുള്ള സാവധാനത്തിൽ ഒഴുകുന്ന അരുവികളിലാണ്‌ ഇവ പ്രജനനം നടത്തുന്നത്. അരുവികളോടു ചേർന്നുള്ള പാറക്കെട്ടുകളിലും മണൽതിട്ടകളിലും ഇവയെ കാണാം.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
ഡി.ഒ.
ഡി.ഒ. എന്ന പേരിൽ അറിയപ്പെടുന്ന ദോഹ് ക്യുങ്-സൂ (born January 12, 1993), ഒരു ദക്ഷിണ കൊറിയൻ നടനും ഗായകനും ആണ്. എക്സോ എന്ന ചൈനീസ്-കൊറിയൻ സംഗീത ഗ്രൂപ്പിന്റെ അംഗമായി അറിയപ്പെടുന്ന ഡി.ഒ., പ്യുവർ ലവ് (2016), മൈ അനോയിങ് ബ്രദർ (2016), പോസിറ്റീവ് ഫിസിക് (2016), റൂം നമ്പർ. 7 എന്ന ഡ്രാമകളിൽ അഭിനയിച്ചു.
വർഗ്ഗം:ദക്ഷിണ കൊറിയൻ ചലച്ചിത്ര നടന്മാർ വർഗ്ഗം:ദക്ഷിണ കൊറിയൻ ടെലിവിഷൻ നടന്മാർ വർഗ്ഗം:ദക്ഷിണ കൊറിയൻ ഗായകർ വർഗ്ഗം:എക്സോ അംഗങ്ങൾ വർഗ്ഗം:ദക്ഷിണ കൊറിയൻ നടന്മാർ
ജാപ്പനീസ് കൂവ
തെക്കുകിഴക്കൻ ഏഷ്യയിലും പസഫിക്കിലും കണ്ടുവരുന്ന ഒരു വള്ളിചെടിയാണ് കുഡുസ് അഥവാ ജാപ്പനീസ് കൂവ. ) ഇത് പയർ വർഗത്തിൽ പെട്ട സസ്യമാണ്. കയറ്റം കയറിയും ചുറ്റിവളഞ്ഞും എല്ലാം സഞ്ചരിക്കുന്ന ഒരു വള്ളിപടർപ്പ്.  ഒരു മിനിട്ടിൽ ഒരടിയോളം വളർന്ന് ഒരുവർഷത്തിൽ ഒന്നരലക്ഷം ഏക്കറിൽ പടർന്നു പിടിച്ച വള്ളിയാണിത്.  തെക്കിനെ വിഴുങ്ങിയ വള്ളിയായി ഇതറിയപ്പെടുന്നു.  കുസു എന്ന ജാപ്പനിസ് വാക്കിൽ നിന്നാണ് ഈ പേരു ലഭിച്ചത്.
ഭക്ഷണയോഗ്യം
ഇലയും കിഴങ്ങുമെല്ലാം ഭക്ഷണയോഗ്യമാണ്. 1876-ലാണ് ഇതു മണ്ണൊലിപ്പു തടയാനായി അമേരിക്കയിൽ അവതർപ്പിച്ചത്. അലങ്കാരച്ചെടിയായും ഉപയോഗിക്കുന്നു. ഇന്നു മനുഷ്യന്റെ ദ്രോഹകാരികളുടെ പട്ടികയിലാണ് ഇതുള്ളത്.
അഷ്ടബന്ധം
250px|ചട്ടരഹിതം|right|അഷ്ടബന്ധം നിർമ്മാണം
ക്ഷേത്രങ്ങളിലെ വിഗ്രഹവും പീഠവും  ഉറപ്പിക്കുന്നതിനു ഉപയോഗിക്കുന്ന അതിശക്തമായ ഒരുതരം പശയാണ്  അഷ്ടബന്ധം. വളരെ നൂറ്റാണ്ടുകൾക്കു മുൻപ് തന്നെ  അഷ്ടബന്ധം കേരളത്തിലെ ക്ഷേത്രങ്ങളിൽ ഉപയോഗിച്ചിരുന്നു. അഷ്ടബന്ധം നിർമ്മിക്കുവാൻ പ്രത്യേക വൈദ്ധക്ത്യം നേടിയവരാണ് നേതൃത്വം നൽകി വരുന്നത്. ഓരോ പന്ത്രണ്ടു വർഷം കഴിയുമ്പോഴും പുതിയ അഷ്ടബന്ധം ഉപയോഗിച്ച് വിഗ്രഹങ്ങൾ വീണ്ടും ക്ഷേത്രങ്ങളിൽ ഉറപ്പിക്കാറുണ്ട്.
ചേരുവകൾ
അഷ്ടബന്ധത്തിന്റെ നിർമ്മാണത്തിനു എട്ട് ദ്രവ്യങ്ങളാണുപയോഗിയ്ക്കുന്നത്.
പദത്തിന്റെ ആന്തരികാർത്ഥം
അഷ്ടബന്ധം എന്നത് ഒരു സംസ്കൃത പദമാകുന്നു. അഷ്ടം എന്ന വാക്കിന്റെ അർത്ഥം എട്ട് എന്നും, ബന്ധം എന്ന വാക്കിന് ബന്ധിപ്പിക്കുക അർത്ഥവും ചേരുമ്പോൾ അഷ്ടബന്ധം എന്നാൽ എട്ടു വസ്തുകൾ ചേർത്ത് ബന്ധിപ്പിക്കുന്നത് എന്ന അർഥം വരുന്നു.
കടുശർകരായോഗം
തിരുവനന്തപുരം -ശ്രീ പത്മനാഭസ്വാമി ക്ഷേത്രത്തിലെ അനന്തശയന പ്രതിഷ്ഠ കൃഷ്ണശിലയിൽ നിർമിച്ചതാണ്. ഈ കൃഷണശിലയിൽ ചേർത്തിരിക്കുന്നത് കടുശർകരായോഗം എന്ന പ്രത്യേക പശയാണ്.അനവധി ഔഷധികൾ ചെർന്നതാണ് ഈ പശ.
അവലംബം
ഭാരതിയ ക്ഷേത്രസങ്കല്പം ഒരു ശാസ്ത്രിയ വിശകലനം (ഡോ :എൻ.ഗോപാലകൃഷ്ണൻ). ക്ഷേത്ര ചൈതന്യ രഹസ്യം (മാധവ്ജി).
വർഗ്ഗം:പശകൾ
ഓഫിയോറൈസ
റൂബിയേസീ(കാപ്പി കുടുംബം) യിലെ ഒരു സപുഷ്പി സസ്യജനുസ്സാണ് ഓഫിയോറൈസ (Ophiorrhiza). ഈ ജനുസിലെ സ്പീഷീസുകളിൽ camptothecin എന്ന കീമോതെറാപ്യൂട്ടിക് മരുന്നുകൾ ഉണ്ടാക്കാൻ ഉപയോഗിക്കുന്ന ആൽക്കലോയ്ഡ് അടങ്ങിയിരിക്കുന്നു. പല സ്പീഷീസുകളും പശ്ചിമഘട്ടത്തിലെ പ്രത്യേക മേഖലകളിൽ തദ്ദേശീയരാണ്.
അവലംബങ്ങൾ
വർഗ്ഗം:സസ്യജനുസുകൾ
നൂറാൻ സഹോദരിമാർ
ഇന്ത്യയിലെ ജലന്ധറിൽ നിന്നുള്ള ഒരു സൂഫി ആലാപന ജോഡിയാണ് നൂറൻ സഹോദരിമാർ - ജ്യോതി നൂറൻ, സുൽത്താന നൂറൻ. അവർ ഷാം ചൗരസ്യ ഘരാന ശാസ്ത്രീയ സംഗീതം അവതരിപ്പിക്കുന്നു.
സുൽത്താന നൂറന് ഏഴും ജ്യോതി നൂറാന് അഞ്ചും വയസ്സുള്ളപ്പോൾ, അവർ വീട്ടിൽ കളിക്കുകയും മുത്തശ്ശിയിൽ നിന്ന് 'കുള്ളി വിചോൻ നി യാർ ലാബ് ലായ്' എന്ന ബുല്ലേ ഷാ കളം പാടുകയും ചെയ്യുമ്പോഴാണ് മിർ അവരുടെ കഴിവുകൾ കണ്ടെത്തിയത്. ഉപകരണങ്ങൾ ഉപയോഗിച്ച് പാടാൻ കഴിയുമോ എന്ന് മിർ അവരോട് ചോദിച്ചു. അവർ തബലയും ഹാർമോണിയവും ഉപയോഗിച്ച് പ്രൊഫഷണലായി പാടിയതും തെറ്റിയില്ല. കനേഡിയൻ സംഗീത പ്രമോട്ടറായ ഇഖ്ബാൽ മഹൽ 2010-ൽ സഹോദരിമാരെ കണ്ടെത്തി, അവരുടെ വിജയത്തിൽ വലിയ പങ്കുവഹിച്ചു. 2013 ൽ അവർ ആദ്യമായി നകോദറിലെ ബാബ മുറാദ് ഷാ ദർഗയിൽ അവതരിപ്പിച്ചു. ആ രാത്രി മുതൽ അവർ വളരെ ജനപ്രിയയായി. അവരുടെ "അല്ലാ ഹൂ" എന്ന ഗാനം യൂട്യൂബിൽ ഹിറ്റായിരുന്നു. അതിനുശേഷം, "മേ യാർ ദ ദിവാന", "പതാഖ ഗുഡ്ഡി" തുടങ്ങിയ ഗാനങ്ങൾ ഇരുവരുടെയും ജനപ്രീതി വർദ്ധിപ്പിക്കുന്നതിൽ പ്രധാന പങ്ക് വഹിച്ചു. ബോളിവുഡ് സിനിമകളിൽ അവർക്ക് നിരവധി ഗാനങ്ങളുണ്ട്.
കരിയർ
ഹർപാൽ തിവാന സെന്റർ ഓഫ് പെർഫോമിംഗ് ആർട്‌സിൽ (എച്ച്‌ടിസിപിഎ) അന്തരിച്ച ഗസൽ മാസ്റ്റർ ജഗ്ജിത് സിങ്ങിന്റെ 72-ാം ജന്മദിന പാർട്ടിയിലും പഞ്ചാബിലെ പട്യാലയിലെ ഇന്ത്യൻ നിവാസികൾ അവരുടെ കഴിവുകളിൽ മയങ്ങി. ഇന്ത്യയിലെ എംടിവി ടാലന്റ് ഹണ്ട് സീരീസിലൂടെ എംടിവി സൗണ്ട് ട്രിപ്പിനിലൂടെയും അവരുടെ "തുങ് തുങ്" എന്ന ഗാനത്തിലൂടെയും പിന്നീട് എംടിവി അൺപ്ലഗ്ഡ്, കോക്ക് സ്റ്റുഡിയോ എന്നിവയിലൂടെയും അവർ പ്രശസ്തി നേടി.
2016ലും 2017ലും അവർ ധാക്ക ഇന്റർനാഷണൽ ഫോക്ക് ഫെസ്റ്റിൽ അവതരിപ്പിച്ചു.
2 സെപ്തംബർ 2015-ന് അവർ തങ്ങളുടെ ആദ്യ ആൽബമായ യാർ ഗരിബൻ ഡാ പുറത്തിറക്കി, അതിൽ അഞ്ച് ട്രാക്കുകൾ അടങ്ങിയിരിക്കുന്നു, അത് എംഎസ് റെക്കോർഡ്സ് നിർമ്മിച്ചു. 2017-ൽ, ചന്നോ കമ്ലി യാർ ദി എന്ന ചിത്രത്തിലെ "യാർ ദി ഗലി" എന്ന ഗാനത്തിന് പഞ്ചാബി ഫിലിംഫെയർ അവാർഡിന്റെ മികച്ച പിന്നണി ഗായിക (സ്ത്രീ) അവാർഡ് അവർക്ക് ലഭിച്ചു. '' ക്രാസി തബ്ബാർ എന്ന ചിത്രത്തിലെ അവരുടെ "ബാജ്രെ ദി രാഖി" എന്ന ഗാനം 2018-ലെ ഫിലിംഫെയർ അവാർഡ് പഞ്ചാബി മികച്ച പിന്നണി ഗായികയ്ക്കുള്ള (സ്ത്രീ) നോമിനേഷൻ നേടി.
അവർ 2016-ലും 2017-ലും ധാക്ക ഇന്റർനാഷണൽ ഫോക്ക് ഫെസ്റ്റിൽ അവതരിപ്പിച്ചു. 2019-ലെ ദി സ്കൈ ഈസ് പിങ്ക്, 2022-ലെ ഡിസ്നിയുടെ ടിവി സീരീസായ മിസ്. മാർവൽ എന്നിവയിൽ അവതരിപ്പിച്ച "ഫോർ ഐഷ" എന്ന ചിത്രത്തിനായി അവർ MEMBA, EVAN GIIA എന്നിവയുമായി സഹകരിച്ചു. സംഗീതസംവിധായകൻ ഡി. ഇമ്മനുവേണ്ടി പായും പുലി (2015), ബോഗൻ (2017) തുടങ്ങിയ തമിഴ് സിനിമകളിൽ ജ്യോതി റെക്കോർഡ് ചെയ്തിട്ടുണ്ട്. അവൾ അഭിപ്രായപ്പെട്ടു: "എനിക്ക് ഭാഷ തമിഴ് പോലും അറിയില്ലായിരുന്നു. ഞാൻ ഹിന്ദിയിലാണ് വരികൾ എഴുതിയത്. അവ പാടാൻ എന്റെ വായ് കൂട്ടേണ്ടി വന്നു.
ബോളിവുഡ്
2014-ൽ സംഗീത സംവിധായകൻ എ.ആർ റഹ്മാനൊപ്പം ഹൈവേ എന്ന ചിത്രത്തിലെ പതഖാ ഗുഡ്ഡി എന്ന ഗാനത്തിലൂടെയാണ് ബോളിവുഡിൽ അവർക്ക് ആദ്യ ബ്രേക്ക് ലഭിച്ചത്. സുൽത്താൻ, മിർസ്യ, ദംഗൽ, ജബ് ഹാരി മീറ്റ് സേജൽ, ഭാരത് എന്നിവ അവർ പാടിയ സിനിമകൾ ആണ്.
പുറംകണ്ണികൾ
വർഗ്ഗം:ഇന്ത്യൻ നാടോടി ഗായകർ വർഗ്ഗം:ഇന്ത്യൻ വനിതാ നാടോടി ഗായകർ
നോറെതിസ്റ്റെറോൺ
നോറെത്തിൻഡ്രോൺ എന്നും അറിയപ്പെടുന്ന നോറെത്തിസ്റ്റെറോൺ, ജനന നിയന്ത്രണ ഗുളികകൾ, ആർത്തവവിരാമ ഹോർമോൺ തെറാപ്പി, ഗൈനക്കോളജിക്കൽ ഡിസോർഡേഴ്സ് എന്നിവയുടെ ചികിത്സയ്ക്കായി ഉപയോഗിക്കുന്ന ഒരു പ്രോജസ്റ്റിൻ ഇംഗ്ലീഷ്:Norethisterone അഥവാ, norethindrone.  മരുന്ന് ലോ-ഡോസ്, ഹൈ-ഡോസ് ഫോർമുലേഷനുകളിലും ഒറ്റയ്ക്കും ഈസ്ട്രജനുമായി സംയോജിപ്പിച്ചും ലഭ്യമാണ്. ഇത് വായിലൂടെയോ നോറെത്തിസ്റ്റെറോൺ എനന്തേറ്റ് ആയി പേശികളിലേക്ക് കുത്തിവച്ചോ ഉപയോഗിക്കുന്നു.
നോറെത്തിസ്റ്റെറോണിന്റെ പാർശ്വഫലങ്ങളിൽ ആർത്തവ ക്രമക്കേടുകൾ, തലവേദന, ഓക്കാനം, സ്തനങ്ങളുടെ ആർദ്രത, മാനസികാവസ്ഥയിലെ മാറ്റങ്ങൾ, മുഖക്കുരു, വർദ്ധിച്ച മുടി വളർച്ച എന്നിവ ഉൾപ്പെടുന്നു. നോറെത്തിസ്റ്റെറോൺ ഒരു പ്രോജസ്റ്റിൻ അല്ലെങ്കിൽ സിന്തറ്റിക് പ്രോജസ്റ്റോജൻ ആണ്, അതിനാൽ പ്രോജസ്റ്ററോൺ പോലുള്ള പ്രോജസ്റ്റോജനുകളുടെ ജൈവ ലക്ഷ്യമായ പ്രോജസ്റ്ററോൺ റിസപ്റ്ററിന്റെ അഗോണിസ്റ്റാണ്.ഇതിന് ദുർബലമായ ആൻഡ്രോജനിക്, ഈസ്ട്രജനിക് പ്രവർത്തനം ഉണ്ട്, കൂടുതലും ഉയർന്ന അളവിൽ, മറ്റ് പ്രധാന ഹോർമോൺ പ്രവർത്തനങ്ങളൊന്നുമില്ല.
എഡ്വിൻ ജെ.എഫ്. ഡിസൂസ
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ കൊങ്കിണി നോവലിസ്റ്റാണ്'''എഡ്വിൻ ജെ.എഫ്. ഡിസൂസ'''. കലേ ഭംഗാർ (നോവൽ)എന്ന നോവലിനായിരുന്നു പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മിഡിൽ ലാമെല്ല
ലഘുചിത്രം| [[കോശഭിത്തി|കോശഭിത്തിയും മധ്യ ലാമെല്ലയും (മുകളിൽ) ]] അടുത്തടുത്തുള്ള രണ്ട് സസ്യകോശങ്ങളുടെ കോശഭിത്തി ഒരുമിപ്പിച്ച് ഉറപ്പിക്കുന്ന ഒരു പാളിയാണ് മിഡിൽ ലാമെല്ല. സൈറ്റോകൈനെസിസ് സമയത്ത് നിക്ഷേപിക്കപ്പെടുന്ന ആദ്യത്തെ പാളിയാണിത്. കോശവിഭജനസമയത്ത് രൂപം കൊള്ളുന്ന സെൽ പ്ലേറ്റ്, ലാമെല്ലമായി വികസിക്കുന്നു. ഇത്, കാൽസ്യം പെക്റ്റേറ്റ്, മഗ്നീഷ്യം പെക്റ്റേറ്റ്  എന്നിവകൊണ്ടാണ് നിർമ്മിച്ചിരിക്കുന്നത്. ഒരു മുതിർന്ന സസ്യകോശത്തിൽ, ഇത് കോശഭിത്തിയുടെ ഏറ്റവും പുറം പാളിയാണ്.
സസ്യങ്ങളിൽ, പെക്റ്റിനുകൾ അടുത്തുള്ള കോശങ്ങൾക്കിടയിൽ ഏകീകൃതവും തുടർച്ചയായതുമായ ഒരു പാളി ഉണ്ടാക്കുന്നു. ഇടയ്ക്കിടെ, പ്രാഥമിക കോശഭിത്തിയിൽ നിന്ന് മധ്യ ലാമെല്ലയെ വേർതിരിച്ചറിയാൻ പ്രയാസമാണ്, പ്രത്യേകിച്ച് കട്ടിയുള്ള ദ്വിതീയ കോശഭിത്തി വികസിപ്പിക്കുന്ന സെല്ലുകളിൽ. ലഘുചിത്രം| പ്ലാന്റ്-ടിഷ്യുവിൽ മിഡിൽ ലാമെല്ലയുടെ സ്ഥാനം (ചിത്രീകരണം)
അവലംബം
വർഗ്ഗം:സസ്യശരീരഘടനാശാസ്ത്രം വർഗ്ഗം:കോശജീവശാസ്ത്രം
കരോൾ ചുഴലിക്കാറ്റ്
1954-ൽ അമേരിക്കയിലെ ന്യൂ ഇംഗ്ലണ്ടിൽ വൻ നാശം വിതച്ച ഒരു ഉഷ്ണമേഖല ചുഴലിക്കാറ്റാണ് കരോൾ ചുഴലിക്കാറ്റ്. ഓഗസ്റ്റ്‌ 25, 1954നു തുടങ്ങി മണിക്കൂറിൽ 185 കിലോമീറ്റർ വരെ വേഗത ആർജിച്ചു സെപ്റ്റംബർ 1  വരെ വീശിയടിച്ച ഈ കൊടുംകാറ്റ് വൻ നാശനഷ്ടങ്ങളാണ് ഉണ്ടാക്കിയത്. ആകെ 68 പേർ കൊല്ലപ്പെട്ടു. $460 മില്യൺ ഡോളർ നാശ നഷ്ടങ്ങൾ കണക്കാക്കുന്നു (1954 ലെ ഡോളർ നിരക്ക്).
അവലംബം
വർഗ്ഗം:അമേരിക്കയിലടിച്ച ചുഴലിക്കാറ്റുകൾ വർഗ്ഗം:അപൂർണ്ണ ലേഖനങ്ങൾ
കണ്ണാടിപ്പായ
കേരളത്തിലെ ആദിവാസി ഗോത്ര ജനവിഭാഗങ്ങളായ ഊരാളി, മന്നാൻ, മുതുവ, കാടർ എന്നിവർ നെയ്തുണ്ടാക്കുന്ന ഒരിനം പായയാണ് കണ്ണാടിപ്പായ. കണ്ണാടി പോലെ തിളങ്ങുന്നതും മിനുസമുള്ളതുമാണ് കണ്ണാടിപ്പായ.
ഇതിൽ പതിക്കുന്ന പ്രകാശം പ്രതിബിംബം പോലെ പടർന്ന് പ്രതിഫലിക്കുന്നതായി തോന്നുമെന്നതാണ് മുഖ്യ ആകർഷണം. ആറടി നീളവും നാലടി വീതിയുമുള്ള കണ്ണാടിപ്പായ ഒരു കൈവണ്ണത്തിലുള്ള ഈറ്റക്കുഴലിൽ ചുരുട്ടി സൂക്ഷിക്കാനുമാകും.
ഭൗമസൂചിക പദവി
കണ്ണാടിപ്പായക്ക്​ ഭൗമസൂചിക പദവി നേടുന്നതിൻറെ ഭാഗമായി സമർപ്പിക്കുന്ന അപേക്ഷ മുൻനിർത്തി ആലോചന യോഗം സംഘടിപ്പിച്ചിരുന്നു.
പുറം കണ്ണികൾ
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ വർഗ്ഗം:മുള
ടി എസ് കനക
ആദ്യകാല ജീവിതവും വിദ്യാഭ്യാസവും
മദ്രാസിൽ സന്താനകൃഷ്ണയുടെയും പത്മാവതിയുടെയും എട്ട് മക്കളിൽ ഒരാളാണ് കനക. അവളുടെ അച്ഛൻ പൊതുവിദ്യാഭ്യാസ ഡെപ്യൂട്ടി ഡയറക്ടറും മദ്രാസ് ടീച്ചേഴ്സ് കോളേജ് പ്രിൻസിപ്പലുമായിരുന്നു. ആദ്യകാലങ്ങളിൽ, ടി എസ് കനക ആത്മീയ പഠനത്തിലേക്ക് ആകർഷിക്കപ്പെട്ടു, എന്നാൽ അവർ മെഡിസിൻ പഠിക്കാൻ പോയി, 1954 ഡിസംബറിൽ ബാച്ചിലർ ഓഫ് മെഡിസിൻ (എംബിബിഎസ്) പൂർത്തിയാക്കി, 1963 മാർച്ചിൽ ജനറൽ സർജറിയിൽ മാസ്റ്റർ ഓഫ് സർജറി എംഎസ്) നേടി. 1968-ൽ, ന്യൂറോ സർജറിയിൽ മാസ്റ്റർ ഓഫ് സർജറി (എം.സി.എച്ച്) നേടിയ അവർ പിന്നീട് 1972-ൽ സെറിബ്രൽ  സ്റ്റീരിയോട്ടറ്റിക് സർജറിയുടെ മൂല്യനിർണയത്തിൽ പിഎച്ച്ഡി പൂർത്തിയാക്കി. 20 വർഷത്തെ ശസ്ത്രക്രിയയ്ക്ക് ശേഷം, കനക സ്കൂളിൽ തിരിച്ചെത്തി, 1983-ൽ ഉന്നത വിദ്യാഭ്യാസത്തിൽ ഡിപ്ലോമ ഡിഎച്ച്ഇഡി) നേടി.
കരിയർ
ലോകത്തിലെ ആദ്യത്തെ വനിതാ ന്യൂറോ സർജൻമാരിൽ ഒരാളായിരുന്നു കനക; 1968 മാർച്ചിൽ ന്യൂറോ സർജറിയിൽ ബിരുദം (എംസിഎച്ച്) നേടി; ഡയാന ബെക്ക് (1902-1956), കൂടാതെ 1959 നവംബറിൽ യോഗ്യത നേടിയ അസിമ അൽറ്റിനോക്ക് എന്നിവർക്ക് ശേഷം. 1960-ൽ മദ്രാസിൽ സ്റ്റീരിയോടാക്‌സി ആരംഭിച്ചപ്പോൾ, ഇന്ത്യയിലെ ആദ്യത്തെ സ്റ്റീരിയോടാക്‌സിക് നടപടിക്രമങ്ങൾ നടത്തിയ ബി.രാമമൂർത്തിയുടെ ശസ്ത്രക്രിയാ സംഘത്തിലെ അംഗമായിരുന്നു കനക.
കനക 1962-1963 ചൈന-ഇന്ത്യൻ യുദ്ധത്തിൽ കമ്മീഷൻ ചെയ്ത ഓഫീസറായി ഇന്ത്യൻ ആർമിയിൽ സേവനമനുഷ്ഠിച്ചു. അവളുടെ കരിയറിന്റെ ഭൂരിഭാഗവും സർക്കാർ ജനറൽ ആശുപത്രിയുമായി ബന്ധപ്പെട്ടിരുന്നു. മദ്രാസ് മെഡിക്കൽ കോളേജ്, എപ്പിഡെമിയോളജിക്കൽ റിസർച്ച് സെന്റർ, അഡയാർ കാൻസർ ഇൻസ്റ്റിറ്റ്യൂട്ട്, ഹിന്ദു മിഷൻ ഹോസ്പിറ്റൽ, മറ്റ് ആശുപത്രികൾ എന്നിവിടങ്ങളിലും കനക പഠിപ്പിച്ചു. 30 വർഷത്തിലേറെയായി സാമ്പത്തികമായി പിന്നാക്കം നിൽക്കുന്ന ആളുകൾക്ക് ആരോഗ്യ സംരക്ഷണം നൽകുന്നതിനായി തിരുമല തിരുപ്പതി ദേവസ്ഥാനം ടിടിഡി (തിരുമല) ഉൾപ്പെടെയുള്ള നിരവധി സംഘടനകളുമായി ചേർന്ന് അവർ പ്രവർത്തിച്ചു.
1973-ൽ, അവർ ഒരു അന്താരാഷ്ട്ര യാത്ര ആരംഭിച്ചു, ആദ്യം ജപ്പാനിലെ ടോക്കിയോയിലേക്ക് യാത്ര ചെയ്തു, ഇത് സ്റ്റീരിയോടാക്‌സിക് നടപടിക്രമങ്ങൾ നടത്തിയ ലോകത്തിലെ മൂന്ന് സ്ഥലങ്ങളിൽ ഒന്നായിരുന്നു. ഈ സമയത്ത്, കനക ഒരു വർഷത്തെ കൊളംബോ പ്ലാൻ ഫെലോഷിപ്പ് പൂർത്തിയാക്കി, അവിടെ അവർ ഫ്രെനിക് നാഡി ഉത്തേജനവും ബയോമെഡിക്കൽ ഉപകരണങ്ങളും പഠിച്ചു, വേദന നിയന്ത്രിക്കുന്നതിനും ഡയഫ്രാമാറ്റിക് പേസിംഗിനുമുള്ളവ ഉൾപ്പെടെ ഉള്ളവ.
കനക 1990-ൽ സർജനായി വിരമിച്ചു, പക്ഷേ കൺസൾട്ടൻസി സേവനങ്ങൾ തുടർന്നും നൽകുകയും സ്വകാര്യ പ്രാക്ടീസിലേക്ക് ഇറങ്ങാൻ വിസമ്മതിക്കുകയും ചെയ്തു. 1996-ൽ കനക ഏഷ്യൻ വിമൻസ് ന്യൂറോസർജിക്കൽ അസോസിയേഷന്റെ ഓണററി പ്രസിഡന്റായി. ആ സമയത്ത് അവർ ഏഷ്യയിലെ ആദ്യത്തെ വനിതാ ന്യൂറോ സർജൻ ആയി ഔദ്യോഗികമായി അംഗീകരിക്കപ്പെട്ടു. അവളുടെ സ്വന്തം ഫണ്ട് ഉപയോഗിച്ച്, അവളുടെ മാതാപിതാക്കളുടെ പേരിൽ ശ്രീ സന്താനകൃഷ്ണ പത്മാവതി ഹെൽത്ത് കെയർ ആൻഡ് റിസർച്ച് ഫൗണ്ടേഷൻ എന്ന പേരിൽ ഒരു ആശുപത്രി സ്ഥാപിച്ചു, അത് ദരിദ്രർക്ക് സൗജന്യ ആരോഗ്യ സംരക്ഷണം വാഗ്ദാനം ചെയ്യുന്നു. അവൾ 2018 നവംബർ 14-ന് 86-ആം വയസ്സിൽ അന്തരിച്ചു.
സ്വകാര്യ ജീവിതം
കനക എംഎസ് ബിരുദം നേടിയ ശേഷം അവളുടെ ഇളയ സഹോദരൻ രോഗബാധിതനായി ഒമ്പതാം വയസ്സിൽ മരിച്ചു. ഈ ദുരന്തം അവിവാഹിതയായി തുടരാനും പകരം വൈദ്യശാസ്ത്രത്തിൽ ഒരു കരിയർ പിന്തുടരാനുമുള്ള കനകയുടെ തീരുമാനത്തെ സ്വാധീനിച്ചു, രോഗികളെ സഹായിക്കുന്നതിനായി തന്റെ ജീവിതം സമർപ്പിക്കാൻ.
അവളുടെ എംഎസ് പ്രോഗ്രാമിലെ പ്രോഗ്രാം നേതാക്കൾ അവളുടെ മെഡിക്കൽ കഴിവുകളിൽ അവിശ്വസനീയമായതിനാൽ, പലപ്പോഴും കനകയെ ശസ്ത്രക്രിയാ നടപടിക്രമങ്ങൾക്കായി തിരഞ്ഞെടുക്കാത്തതിനാലും ER ൽ ജോലി ചെയ്ത കേസുകൾ പരിമിതപ്പെടുത്തിയതിനാലും, പുരുഷ മേധാവിത്വമുള്ള ഒരു മേഖലയിലെ പയനിയറിംഗ് സ്ത്രീയെന്ന നിലയിൽ കനകയ്ക്ക് വളരെയധികം വിവേചനം നേരിടേണ്ടി വന്നു. അവളുടെ പരീക്ഷകളിൽ കനകയ്ക്ക് ഒന്നിലധികം തവണ ഹാജരാകേണ്ടി വന്നു.
ഒരു വ്യക്തി ഏറ്റവും കൂടുതൽ രക്തം ദാനം ചെയ്തതിന്റെ പേരിൽ ലിംക ബുക്ക് ഓഫ് റെക്കോർഡ്സിൽ കനക നേരത്തെ ഇടം നേടിയിരുന്നു. 2004 വരെ അവൾ 139 തവണ രക്തം ദാനം ചെയ്തിട്ടുണ്ട്.
ബാഹ്യ ലിങ്കുകൾ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1932-ൽ ജനിച്ചവർ വർഗ്ഗം:2018-ൽ മരിച്ചവർ
കാപ്പിമല
ദക്ഷിണേന്ത്യൻ സംസ്ഥാനമായ കേരളത്തിൽ കണ്ണൂർ ജില്ലയിൽ സ്ഥിതിചെയ്യുന്ന ഒരു ഗ്രാമമാണ് കാപ്പിമല.
ടൂറിസം
പൈതൽ മലയോട് ചേർന്നാണ് ഈ ഗ്രാമം. പൈതൽ മലയിലേക്കുള്ള കവാടമായി കാപ്പിമലയെ കണക്കാക്കുന്നു.
ഗതാഗതം
ദേശീയപാത തളിപറമ്പ പട്ടണത്തിലൂടെ കടന്നുപോകുന്നു. ഗോവയിലേക്കും മുംബൈയിലേക്കും വടക്കുഭാഗത്തും കൊച്ചി, തിരുവനന്തപുരം എന്നിവ തെക്ക് ഭാഗത്തും പ്രവേശിക്കാം. തളിപറമ്പയിൽ ഒരു ബസ് സ്റ്റേഷനും കണ്ണൂർ ജില്ലയുടെ എല്ലാ ഭാഗങ്ങളിലും ബസുകൾ ലഭ്യമാണ്. ഇരിട്ടിയുടെ കിഴക്കുഭാഗത്തുള്ള റോഡ് മൈസൂരിലേക്കും ബാംഗ്ലൂരിലേക്കും ബന്ധിപ്പിക്കുന്നു. എന്നാൽ ഈ നഗരങ്ങളിലേക്കുള്ള ബസുകൾ തെക്ക് 22 കിലോമീറ്റർ അകലെയുള്ള കണ്ണൂരിൽ നിന്ന് മാത്രമേ ലഭ്യമാകൂ. മംഗലാപുരം-പാലക്കാട് പാതയിലെ കണ്ണപുരം, കണ്ണൂർ എന്നിവയാണ് ഏറ്റവും അടുത്തുള്ള റെയിൽവേ സ്റ്റേഷനുകൾ. ഇൻറർനെറ്റിലൂടെ അഡ്വാൻസ് ബുക്കിംഗിന് വിധേയമായി ഇന്ത്യയുടെ മിക്കവാറും എല്ലാ ഭാഗങ്ങളിലും ട്രെയിനുകൾ ലഭ്യമാണ്. കണ്ണൂർ, മംഗലാപുരം, കാലിക്കട്ട് എന്നിവിടങ്ങളിൽ വിമാനത്താവളങ്ങളുണ്ട്. അവയെല്ലാം ചെറിയ അന്താരാഷ്ട്ര വിമാനത്താവളങ്ങളാണ്.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ബെഡോമിന്റെ മരപ്പല്ലി
വിതരനം
കാണപ്പെടുന്ന സ്ഥലങ്ങൾ: തിനവേലിയും ട്രാവൻകൂർ കുന്നുകളും (3000 – 5000 ft ASL) Terra typica restricta (M. A. Smith 1935): Travancore
ആവാസവ്യവസ്ഥയും സംരക്ഷണവും
ഇവ പകൽസമയങ്ങളിൽ പാറക്കല്ലുകളിക്കിടയിലാണ് കണ്ടുവരുന്നത്. പ്രധാനമായും പ്രാണികളെ ഭക്ഷിക്കുന്നു. The exact threats are unknown but may be human disturbance. However, it exists in protected areas Kalakkad Mundanthurai Tiger Reserve and Meghamalai.
പുറത്തേയ്ക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ ഉരഗങ്ങൾ
സിദ്ദിഹ പി.എസ്
കേരളത്തിലെ ഒരു മലയാള കവിയാണ് സിദ്ദിഹ പി.എസ്.. 2005-ൽ പ്ലസ് ടു വിദ്യാർത്ഥിയായിരിക്കെ എന്റെ കവിത എന്റെ വിലാസം എന്ന കവിതാസമാഹാരം പ്രസിദ്ധീകരിക്കപ്പെട്ടു. 2006-ൽ എഴുത്തുകാരായ എൻ.എസ്. മാധവൻ, മനോരമയിലെ വെള്ളിടി എന്ന പംക്തിയിൽ സിദ്ദിഹയെ പരിചയപ്പെടുത്തിക്കൊണ്ട് എഴുതിയിരുന്നു. അതിലെ കവിതകൾ ഏറെ ചർച്ച ചെയ്യപ്പെട്ടെങ്കിലും, പിന്നീട് തൊഴിൽ സംബന്ധമായ തിരക്കുകളാലും മറ്റുമായി പതിനാല് വർഷങ്ങൾ രചനകൾ നടത്തിയിരുന്നില്ല. എന്നാൽ കോവിഡ് കാലത്തിൽ വീണ്ടും കവിതകൾ രചിച്ചു തുടങ്ങി. ഇപ്പോൾ ഖത്തറിൽ നഴ്സായാണ് സിദ്ദിഹ തൊഴിൽ ചെയ്യുന്നത്.
ജീവിതരേഖ
കോട്ടയം ജില്ലയിലെ പൊൻകുന്നത്താണ് സിദ്ദിഹയുടെ ജനനം. മാതാപിതാക്കൾ വേർപിരിഞ്ഞതിനാൽ മാതാവിനൊപ്പമായിരുന്നു സിദ്ദിഹ കഴിഞ്ഞത്. പ്രാരാബ്ദങ്ങളിലൂടെ കടന്നുപോയ വിദ്യാഭ്യാസകാലഘട്ടത്തിൽ എഴുതിയ കവിതകൾ തന്റെ ഹയർ സെക്കന്ററി പഠനകാലത്ത് അധ്യാപകരുടെ പിന്തുണയോടെ പ്രസിദ്ധീകരിച്ചു. ഡോക്ടർ ആസാദിന്റെ മുഖവുരയോടെ പ്രസിദ്ധീകരിക്കപ്പെട്ട എന്റെ കവിത എന്റെ വിലാസം എന്ന പുസ്തകം പ്രഭാവർമ്മയാണ് പ്രകാശനം ചെയ്തത്. പിന്നീട് നഴ്സിങ് പഠനവും, തുടർന്നുള്ള തൊഴിൽ തിരക്കും രചനാലോകത്ത് നിന്ന് മാറിനിൽക്കാൻ കാരണമായി. 2021-ൽ വീണ്ടും കവിതകൾ എഴുതിത്തുടങ്ങി. ഖത്തറിലെ ഹമദ് മെഡിക്കൽ കോർപ്പറേഷനിൽ നഴ്സായി ജോലിചെയ്തുവരുന്നു. കോഴിക്കോട് സ്വദേശി ഷംഷീർ ജീവിതപങ്കാളിയാണ്. ഹനീൻ എന്ന മകൾ ഇവർക്കുണ്ട്.
കുഞ്ഞുക്കുളം
കോഴിക്കോട് ജില്ലയിലെ താമരശ്ശേരി താലൂക്കിൽപെട്ട പുതുപ്പാടി ഗ്രാമ പഞ്ചായത്തിലെ ഒരു പ്രദേശം ആണ് കുഞ്ഞുകുളം .ഇവിടത്തുകാർ പ്രധാനമായും ആശ്രയിക്കുന്നത് ഈങ്ങാപ്പുഴ അങ്ങാടിയാണ്. അവരുടെ പ്രധാന ജോലി  കൃഷിയും കച്ചവടവും ആണ്. കുഞ്ഞുകുളം ജുമാ മസ്ജിദ്, ശ്രീ ധർമ്മശാസ്ത്ര അമ്പലം എന്നീ ആരാധനാലയങ്ങൾ നിലകൊള്ളുന്നു. മാർ ബസേലിയസ് ഇംഗ്ലീഷ് മീഡിയം സ്കൂൾ ഇവിടെയാണ്. ഈങ്ങാപ്പുഴയിൽ നിന്നും കോടഞ്ചേരി റൂട്ടിൽ ഒരു കിലോമീറ്റർ മാറിയാണ് കുഞ്ഞുകുളം സ്ഥിതി ചെയ്യുന്നത്.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
തിലോത്തമ (ചലച്ചിത്രം)
എക്സൽ പ്രൊഡക്ഷന്റെ ബാനറിൽ എം. കുഞ്ചാക്കോ ഉദയാസ്റ്റുഡിയോയിൽ നിർമിച്ച മലയാളചലച്ചിത്രമാണ് തിലോത്തമ. പുരാണകഥയെ ആസ്പദമാക്കി നിർമിച്ച ഈ ചിത്രം വിതരണം നടത്തിയത് തിരുമേനി പിക്ചേഴ്സ് ആണ്. 1966 ഡിസംബർ 22-ന് ചിത്രം പ്രദർശനം തുടങ്ങി.
ഗാനങ്ങൾ
ചിത്രത്തിൽ വയലാർ രചിച്ച ഏഴു ഗനങ്ങൾക്ക് ഈണം പകർന്നത് ജി. ദേവരാജനാണ്
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ശാരദ ജോഡി വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
തലകീഴായ പിരമിഡ് ശൈലി (പ്രതിലോമ മാതൃക)
ആമുഖം
വാർത്തയിലേക്ക് വായനക്കാരനെ നയിക്കുന്നതിനായി ആദ്യം വരുന്ന വാചകം. ലീഡ് അഥവാ ഇൻഡ്രോ എന്നും ആമുഖത്തെ പറയും. വാർത്തയിലെ പ്രധാനപ്പെട്ട ഭാഗമാണിത്. 5W ( ആര്,എന്ത്,എവിടെ,എപ്പോൾ,എന്തുകൊണ്ട്) കൾക്കും ,1H (എങ്ങനെ) നും ഉള്ള ഉത്തരങ്ങൾ ആമുഖത്തിൽ ഉണ്ടായിരിക്കും. സമ്മറി ലീഡ്, സിമ്പിൾ ലിഡ്, കോംപ്ലക്സ് ലീഡ്, ഉദ്ദരണി ലീഡ്, ചോദ്യ ലീഡ് എന്നിങ്ങനെ വിവിധതരം വാർത്താ ആമുഖങ്ങളുണ്ട്.
വാർത്താശരീരം
ആമുഖത്തിൻ്റെ തുടർച്ചയായി വരുന്ന ഭാഗമാണിത്.ആമുഖത്തിൽ പറയുന്ന വസ്തുതകളുടെ വിവരണമായിരിക്കും വാർത്താശരീരത്തിലുണ്ടാകുക.
ഉപസംഗ്രഹം
തലകീഴായ പിരമിഡ് ശൈലിയുടെ അവസാന ഭാഗമാണിത്. പ്രാധാന്യം കുറ‍ഞ്ഞ വിവരങ്ങളായിരിക്കും ഈ ഘട്ടത്തിൽ വിവരിക്കുക.സാധാരണയായി ഇത് വാർത്തയുടെ പശ്ചാത്തല വിവരണമായിരിക്കും.
ചരിത്രം
പതിനേഴാം നൂറ്റാണ്ടിലെ അമേരിക്കൻ ആഭ്യന്തര യുദ്ധകാലത്താണ് തലകീഴായ പിരമി‍ഡ് ശൈലി ആരംഭിച്ചത്.യുദ്ധ വാർത്തകൾ റിപ്പോർട്ടർമാർ അറിയിച്ചിരുന്നത് ടെലഗ്രാഫ് വഴിയായിരുന്നു.ചിലവേറിയതും വിശ്വസിക്കാനാകാത്തതുമായിരുന്നു ടെലഗ്രാഫ്. പലപ്പോഴും പ്രധാന വിവരങ്ങൾ പറയുന്നതിനു മുമ്പ് ബന്ധം വിച്ഛേദിക്കപ്പെട്ടുപോകും. ഇതിൽ നിരാശരായ പത്രാധിപർമാർ ഏറ്റവും പ്രധാനപ്പെട്ട വിവരങ്ങൾ ആദ്യം തന്നെ അയക്കാൻ റിപ്പോർട്ടർമാരോട് ആവശ്യപ്പെട്ടു. മറ്റു വിശദാംശങ്ങൾ പുറകെ അറിയിക്കാനും.ഇതാണ് തലകീഴായ പിരമിഡ് ശൈലിയുടെ തുടക്കം എന്നു കരുതുന്നു.
ഗ്രന്ഥസൂചി
1.inverted pyramid style of writing in journalism,https://www.stpaulsice.com/inverted-pyramid-style-of-writing-in-journalism.
2.inverted pyramid style,https://ohiostate.pressbooks.pubg/stratcommwriting/chapter/inverted-pyramid-style.
ബസിലിക്ക ഓഫ് അവർ ലേഡി ഓഫ് ഗ്രേസസ്
ഉത്തർ പ്രദേശിലെ മീററ്റ് ജില്ലയിലെ സർധന നഗരത്തിൽ സ്ഥിതിചെയ്യുന്ന റോമൻ കത്തോലിക്ക ദേവാലയമാണ് വിശുദ്ധ കന്യാമറിയത്തിന്റെ ബസിലിക്ക  എന്നറിയപ്പെടുന്ന ബസിലിക്ക ഓഫ് അവർ ലേഡി ഓഫ് ഗ്രേസസ് (ഇംഗ്ലീഷ്: Basilica of Our Lady of Graces ).
ചരിത്രം
ചർച്ചുകളുടെ ചർച്ച് എന്നറിയപ്പെടുന്ന ഈ ക്രസ്തീയ ദേവാലയത്തിലെ പ്രതിഷ്ഠ വിശുദ്ധ കന്യാമറിയമാണ്.18-19ആം നൂറ്റാണ്ടിൽ സർധനയുടെ ഭരണാധികാരിയായിരുന്ന ബീഗം സമ്‌റുവാണ് ഈ ദേവാലയം പണിതത്.ഇന്ത്യയിലെ ഏക കത്തോലിക്കാ ഭരണാധികാരിയായാണ് ബീഗം സമ്‌റു അറിയപ്പെടുന്നത്. ഉത്തരേന്ത്യയിലെ ഏറ്റവും വലിയ ക്രിസ്ത്യൻ ദേവലയമാണ് ബസിലിക്ക ഓഫ് അവർ ലേഡി ഓഫ് ഗ്രേസസ്.
നിർമ്മാണം
1778ൽ ഭർത്താവിന്റെ മരണത്തെ തുടർന്ന സർധാന പ്രദേശത്തിന്റൈ ഭരണാധികാരം പൈതൃകമായി ലഭിച്ച ബീഗം സമ്‌റു, അവിടെ കന്യാ മറിയത്തിനെ ആരാധിക്കാനായി ഒരു ക്രിസ്ത്യൻ പള്ളി നിർമ്മിക്കാൻ തീരുമാനിക്കുകയായിരുന്നു. അക്കാലത്തെ വൻ തുകയായ നാലു ലക്ഷം രൂപ ചെലവയിച്ചാണ് ചർച്ച് നിർമ്മിച്ചത്. ഉയർന്ന കൽപ്പണിക്കാർക്ക് പ്രതിദിനം 25 രൂപക്ക് തുല്യമായ കൂലിയാണ് നൽകിയിരുന്നത്. ബസിലിക്ക സ്ഥിതിചെയ്യുന്നത് രണ്ടു വൻ തടാകങ്ങൾക്ക് സമീപമാണ്. ഇതിലെ ചെളികൾ നീക്കം ചെയ്താണ് കെട്ടിട നിർമ്മാണത്തിനുളള സാധനങ്ങൾ എത്തിച്ചത്. ബസിലിക്കയുടെ നിർമ്മാണ വർഷത്തെ കുറിച്ച് ചരിത്രക്കാരൻമാരിക്കിടയിൽ രണ്ട് അഭിപ്രായമുണ്ട്. പ്രമുഖ ചരിത്രകാരൻ കെ എം മുൻഷിയുടെ അഭിപ്രായത്തിൽ 1809ലാണ് ഇതിന്റെ നിർമ്മാണം ആരംഭിച്ചത്. ഈ അഭിപ്രായത്തോടാണ് പലരും യോജിക്കുന്നത്. കാരണം ബസിലിക്കയുടെ പ്രധാന വാതിലിൽ ലാറ്റിൻ ലിഖിതത്തിൽ 1822ൽ ബസിലിക്കയിൽ ആരാധനക്കുള്ള പ്രതിഷ്ഠ വെച്ചതായി കൊത്തിവെക്കപ്പെട്ടിട്ടുണ്ട്. എന്നാൽ, ഫാദർ ഗീകന്റെ പഠനത്തിൽ 1820ലാണ് നിർമ്മാണം ആരംഭിച്ചത്. സർധാനയെ റോമൻ കത്തോലിക്കാ സഭയുടെ സ്വതന്ത്ര അധികാരമുള്ള ഒരു പ്രദേശമാക്കണമെന്ന് ബീഗം സമ്‌റു, പോപ് ഗ്രിഗോറി XVI നോട് അപേക്ഷിച്ചു. ഗ്രിഗറി പതിനാറാമൻ ടിബറ്റ്ഹിന്ദുസ്ഥാൻ അപ്പസ്‌തോലിക് വികാരിയത്തിൽ (റോമൻ കത്തോലിക്കാ സഭയുടെ അധികാര പരിധിയിൽ വരുന്ന പ്രദേശം ) നിന്നും സർധാന അപ്പസ്‌തോലിക് വികാരിയത്ത് സ്ഥാപിച്ചു. അപ്പസ്‌തോലിക് വികാരി ആയി ബിഷപ് ജൂലിയസ് സീസർ സ്‌കോട്ടിയെ നിയമിച്ചു. സർധാന കത്തീഡ്രൽ ആയിരുന്ന ഈ ചർച്ചിന്റെ അപ്പോസ്തലിക് വികാരി ജൂലിയസ് സീസർ സ്‌കോട്ടി മാത്രമായിരുന്നു. കലാക്രമേണ, സർധാന അപ്പോസ്തലിക് വികാരിയത്തിനെ ആഗ്ര അപ്പോസ്തലിക് വികാരയത്തുമായി ലയിപ്പിച്ചു.
വാസ്തുവിദ്യ
ഇറ്റലിക്കാരനായ ആന്റോണിയോ റെഗെലിനി എന്ന ആളാണ് ചർച്ചിന്റെ വാസ്തുശിൽപി. റോമിലെ വത്തിക്കാൻ സിറ്റിയിൽ സ്ഥിതിചെയ്യുന്ന പത്രോസിന്റെ നാമധേയത്തിലുള്ള സെന്റ് പീറ്റേഴ്‌സ് ബസിലിക്കയുടെ അടിസ്ഥാനത്തിലാണ് നിർമ്മാണം. ഇന്ത്യൻ വാസ്തുവിദ്യയുടെയും പ്രമുഖ ഇറ്റാലിയൻ വാസ്തു ശിൽപി ആൻഡ്രിയ പല്ലാഡിയോയുടെ വാസ്തു ശിൽപ്പവും ചേർത്താണ് ചർച്ച് നിർമ്മിച്ചിരിക്കുന്നത്. 11 വർഷം കൊണ്ടാണ് ആന്റോണിയോ റെഗെലിനി ചർച്ചിന്റെ നിർമ്മാണം പൂർത്തിയാക്കിയത്.
മൈനർ ബസിലിക്ക പദവി
1961 ഡിസംബർ 13ന് ജോൺ ഇരുപത്തിമൂന്നാമൻ മാർപാപ്പയാണ് ഈ ചർച്ചിന് മൈനർ ബസിലിക്ക പദവി നൽകി ഉയർത്താൻ തീരുമാനിച്ചത്. ചരിത്ര പ്രസിദ്ധവും മനോഹരവുമായ ചർച്ചുകൾക്ക് അപൂർവ്വമായി ലഭിക്കുന്ന പദവിയാണ് ഇത്. ഇന്ത്യയിലെ 19 മൈനർ ബസിലിക്കകളിൽ ഒന്നായ ഈ ചർച്ച് ഉത്തരേന്ത്യയിലെ ഏക മൈനർ ബസിലിക്കയാണ്
ബീഗം സമ്‌റു
ഒരു ഇസ്്‌ലാമിക കുടുംബത്തിൽ ജനിച്ച ബീഗം സമ്‌റുവിന്റെ വീട് ഡൽഹിയിലെ ചാന്ദ്‌നി ചൗക്കിലാണ്. ഇലക്ട്രിക്കൽ സാധനങ്ങൾ ലഭ്യമാകുന്ന ഭഗീരത് പാലസിന് സമീപം ഇപ്പോൾ ബാങ്കായി മാറിയിട്ടുണ്ട് ഈ കെട്ടിടം. ഇസ്ലാമിക രീതിയിൽ ബീഗം സമ്‌റു പണികഴിപ്പിച്ച ഒരു കൊട്ടാരം ഹരിയാനയിലെ ഗുഡ്ഗാവിൽ 2008വരെ നിലനിന്നിരുന്നു. പിന്നീട് ക്രമേണ കൈയേറ്റത്തിന് ഇരയായി അപ്രത്യക്ഷമാവുകയായിരുന്നു.
പുറം കണ്ണികൾ
- ബസിലിക്കയുടെ ഔദ്യോഗിക വെബ്‌സൈറ്റ്‌
കോഡെക്
ഒരു ഡിജിറ്റൽ ഡാറ്റ സ്ട്രീമിനെയോ, സിഗ്നലിനെയോ എൻ‌കോഡ് ചെയ്യാനും, ഡീ‌കോഡ് ചെയ്യാനും കഴിവുള്ള ഒരു സോഫ്റ്റ്‌വെയർ പ്രോഗ്രാമിനെയോ അല്ലെങ്കിൽ ഉപകരണത്തിനെയോ ആണ് കോഡെക്(Codec) എന്നു വിളിക്കുന്നത്. കോഡെക് (Codec) എന്ന പദം ഉടലെടുത്തതിനെപ്പറ്റി പല അഭിപ്രായങ്ങൾ നിലവിലുണ്ട്. 'Compressor-Decompressor', 'Coder-Decoder', 'Compression Decompression' എന്നിവയാണ് പൊതുവേ പറഞ്ഞു പോരാറുള്ള മാതൃ പദങ്ങൾ.
ചരിത്രം
ഇരുപതാം നൂറ്റാണ്ടിന്റെ പകുതിവരെ കോഡെക് എന്ന പദം ഉപയോഗിച്ചിരുന്നത് അനലോഗ് സിഗ്നലുകളെ പി.സി.എമ്മിലേക്ക്(PCM) എൻകോഡ് ചെയ്യുകയും അതേ പോലെ തിരിച്ച് ഡീകോഡ് ചെയ്യുകയും ചെയ്തിരുന്ന ഹാർഡ്‌വെയർ ഉപകരണത്തെ സൂചിപ്പിക്കാനയിരുന്നു. പിന്നീട് അതു മാറി പലതരം ഡിജിറ്റൽ സിഗ്നൽ ഫോർമാറ്റുകൾ തമ്മിലുള്ള പരിവർത്തനം നടത്തുകയും കോമ്പാൻഡർ(Compander) ഫങ്ക്ഷനുകൾ ഉപയോഗിക്കുകയും ചെയ്യുന്ന സോഫ്റ്റ്‌വെയറുകളെ സൂചിപ്പിക്കാനായി ആ പദം ഉപയോഗിച്ചു തുടങ്ങി
വീഡിയോ കോഡെക്
സിഫ്.ഓർഗ്ഗും (Xiph.Org), മോസില്ലയും വികസിപ്പിച്ചുകൊണ്ടിരിക്കുന്ന ഒരു പുതിയ തലമുറയിൽപ്പെട്ട ഒരു വീഡിയോ കോഡെക് ആണ് ഡാല.
പുറത്തേക്കുള്ള കണ്ണികൾ
http://wiki.xiph.org/Daala
വർഗ്ഗം:കോഡെക്കുകൾ വർഗ്ഗം:ഡിജിറ്റൽ സിഗ്നൽ പ്രോസസിംഗ്
അമൃതം ഗോപിനാഥ്
മലയാളചലച്ചിത്രനടിയും നൃത്തസംവിധായികയുമാണ് അമൃതം ഗോപിനാഥ് (ജനനം:1946). പത്താം വയസിൽ നാടകങ്ങളിലും മറ്റും അഭിനയിച്ചു തുടങ്ങിയ ഇവർ അമ്പതോളം ചലച്ചിത്രങ്ങളിൽ വേഷമിട്ടു. റാംജിറാവ് സ്പീക്കിങ്ങ് എന്ന ചിത്രത്തിൽ ഗോപാലകൃഷ്ണനോട് (മുകേഷ്) 'കമ്പിളിപ്പുതപ്പ്' വാങ്ങണമെന്നു പറയുന്ന മേട്രൻ ചേച്ചിയെ അവതരിപ്പിച്ചത് അമൃതം ആയിരുന്നു.
കുടുംബം
1946-ൽ ആലപ്പുഴ ജില്ലയിലെ പള്ളിപ്പാട് അരവികുളങ്ങര വീട്ടിൽ കൃഷ്ണപിള്ളയുടെയും നാണിക്കുട്ടിയമ്മയുടെയും മകളായി ജനനം. നർത്തകനായ ഷാഡോ ഗോപിനാഥിനെ വിവാഹം കഴിച്ചു. നാലു കുട്ടികൾ.
നൃത്തവും അഭിനയവും
കുട്ടിക്കാലത്തുതന്നെ നൃത്തരംഗത്തേക്കു കടന്നുവന്ന അമൃതം മണിപ്പൂരി നൃത്തവും കഥക്കും പഠിച്ചിരുന്നു. തിരുവിതാംകൂർ രാജസഭയിൽ നൃത്തം അവതരിപ്പിച്ചിട്ടുണ്ട്. അന്ന് ചിത്തിര തിരുന്നാൾ മഹാരാജാവ് അമൃതത്തെ അഭിനന്ദിക്കുകയും ചെയ്തിരുന്നു.
1959-ൽ ഗായകൻ യേശുദാസിന്റെ പിതാവ് അഗസ്റ്റിൻ ജോസഫിന്റെ നാടകത്തിലാണ് ആദ്യമായി അഭിനയിച്ചത്. അതിൽ യേശുദാസിന്റെ സഹോദരിയുടെ വേഷമാണ് ചെയ്തത്. പിന്നീട് കല്പന തീയറ്റേഴ്സിലും പി.ജെ. തീയറ്റേഴ്സിലും നിരവധി നാടകങ്ങളിൽ അഭിനയിച്ചു. ബഹദൂർ, മുതുകുളം രാഘവൻ പിള്ള എന്നിവർക്കൊപ്പം നാടകങ്ങളിലും സിനിമകളിലും അഭിനയിക്കുവാൻ അവസരം ലഭിച്ചു.
അമൃതം അഭിനയിച്ച ആദ്യത്തെ ചലച്ചിത്രം വേലക്കാരൻ (1953) ആയിരുന്നു. അതേവർഷം പുറത്തിറങ്ങിയ ശരിയോ തെറ്റോ എന്ന ചിത്രത്തിൽ തിക്കുറിശ്ശിയുടെ സഹോദരിയായി വേഷമിട്ടു. പിന്നീട് പാലാട്ടുകോമൻ (1962), ഉമ്മ (1960), മാമാങ്കം (1979) എന്നീ ചലച്ചിത്രങ്ങളിലും അഭിനയിച്ചു. ഇവയിൽ പലതും ചെറിയ വേഷങ്ങളായിരുന്നു.
ലൈഫ് ഈസ് ബ്യൂട്ടിഫുൾ എന്ന ചിത്രത്തിലാണ് അവസാനമായി അഭിനയിച്ചത്. ചലച്ചിത്രരംഗത്തുനിന്നും വിട്ടുനിന്ന അമൃതം പിന്നീട് നൃത്താധ്യാപികയായി. കുഞ്ചാക്കോ ബോബൻ, ജലജ, മങ്ക മഹേഷ് തുടങ്ങി നിരവധി ചലച്ചിത്രതാരങ്ങളെ നൃത്തം പഠിപ്പിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:കേരളത്തിലെ നർത്തകർ വർഗ്ഗം:നൃത്തസംവിധായകർ വർഗ്ഗം:1946-ൽ ജനിച്ചവർ വർഗ്ഗം:ആലപ്പുഴ ജില്ലയിൽ ജനിച്ചവർ
എഡ്വേഡ് കാംബെൽ
പത്തൊമ്പതാം നൂറ്റാണ്ടിൽ ഇന്ത്യയിൽ ജോലി ചെയ്തിരുന്ന ഒരു ബ്രിട്ടീഷ് സൈനികനാണ് എഡ്വേഡ് കാംബെൽ എന്ന എഡ്വേഡ് ഫിറ്റ്സ്ജെറാൾഡ് കാംബെൽ (Edward Fitzgerald Campbell, ജീവിതകാലം: 1822 ഒക്ടോബർ 25 - 1882 നവംബർ 23) ദില്ലിയിലെ ബ്രിട്ടീഷ് റെസിഡന്റായിരുന്ന തോമസ് മെറ്റ്കാഫിന്റെ മരുമകനായിരുന്നു. 1857-ലെ ലഹളാനന്തരം ബ്രിട്ടീഷുകാർ ഡെൽഹി പിടിച്ചടക്കി കൊള്ളയടിക്കുന്ന കാലത്ത് ഒരു പ്രൈസ് ഏജന്റായിരുന്നു.
ലഹളക്കാലത്ത്, കാംബെല്ലിന്റെ റെജിമെന്റായിരുന്ന 60-ാം റൈഫിൾസ്, കാട്രിഡ്ജ് വിവാദകാരണമായ പുതിയ എൻഫീൽഡ് തോക്കുപയോഗിച്ച ആദ്യത്തെ റെജിമെന്റുകളിലൊന്നായിരുന്നു. ആദ്യമായി ലഹളപൊട്ടിപ്പുറപ്പെട്ടതും ഇവിടെയായിരുന്നു. ഇതിനുശേഷം കാംബെൽ ഡെൽഹി പിടിച്ചടക്കാൻ റിഡ്ജിൽ തമ്പടിച്ച, ഡെൽഹി ഫീൽഡ് ഫോഴ്സിൽ ചേർന്നു.
ബ്രിട്ടീഷ് ഇന്ത്യയിലെ മുഖ്യസൈന്യാധിപനായിരുന്ന ചാൾസ് നേപ്പിയറുടെ അനുകൂലിയായിരുന്നു കാംബെൽ. ഇന്ത്യയിലെ മറ്റുപലരുമെന്ന പോലെ തോമസ് മെറ്റ്കാഫിനും ചാൾസ് നേപ്പിയറുടെ നടപടികളിൽ കടുത്ത എതിർപ്പുണ്ടായിരുന്നു. കാംബെല്ലിന്റെ ധനസ്ഥിതിയും അത്ര മെച്ചമല്ലാതിരുന്നതിനാൽ തോമസ് മെറ്റ്കാഫ് അദ്ദേഹത്തിന്റെ മകൾ ജോർജീനയുമായുള്ള വിവാഹനിശ്ചയത്തിന് എതിരായിരുന്നു.
അവലംബം
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
മൊയ്‌രംഗ്തെം രാജെൻ
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ മണിപ്പൂരി ചെറുകഥാകൃത്താണ്മൊയ്‌രംഗ്തെം രാജെൻ. ചോപ്തരബാ എഷിങ്പൂൺ എന്ന ചെറുകഥാ സമാഹാരത്തിനായിരുന്നു പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മണിപ്പൂരി കഥാകൃത്തുക്കൾ
ഫിറോസ്‍പൂർ ബംഗർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഫിറോസ്‍പൂർ ബംഗർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഫിറോസ്‍പൂർ ബംഗർ സ്ഥിതിചെയ്യുന്നത്. ഫിറോസ്‍പൂർ ബംഗർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 419 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 288 പുരുഷന്മാരും 131 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 95.23 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 62.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഫിറോസ്‍പൂർ ബംഗർ ലെ 288  പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
കുർദിഷ് സംസ്കാരം
കുർദിഷ് ജനത ആചരിക്കുന്ന വ്യതിരിക്തമായ സാംസ്കാരിക സ്വഭാവങ്ങളുടെ ഒരു കൂട്ടമാണ് കുർദിഷ് സംസ്കാരം. ആധുനിക കുർദുകളെയും അവരുടെ സമൂഹത്തെയും രൂപപ്പെടുത്തിയ പുരാതന ജനതയിൽ നിന്നുള്ള ഒരു പാരമ്പര്യമാണ് കുർദിഷ് സംസ്കാരം.
പശ്ചിമേഷ്യ യിലെ തനതായ സ്വത്വങ്ങളുള്ള ഉരു ജനവിഭാഗം ആണ് കുർദ്ദുകൾ. മധ്യപൂർവ്വേഷ്യയുടെ വടക്ക് ഭാഗത്ത് സാഗ്രോസ് പർവതനിരകളിലും ടോറസ് പർവതനിരകളിലുമാണ് അവർ താമസിക്കുന്നത്. ഈ പ്രദേശത്തെ കുർദുകൾ ഗ്രേറ്റർ കുർദിസ്ഥാൻ എന്ന് വിളിക്കുന്നു. ഇന്ന് അവ വടക്കുകിഴക്കൻ ഇറാഖ്, ഇറാന്റെ വടക്ക്-പടിഞ്ഞാറ്, സിറിയയുടെ വടക്ക് കിഴക്ക്, തെക്കുകിഴക്കൻ തുർക്കി എന്നിവയുടെ ഭാഗങ്ങളാണ്. ഈ പ്രദേശങ്ങൾക്ക് പുറമേ, തെക്ക്-പടിഞ്ഞാറൻ അർമേനിയയിലും അസർബൈജാൻ, ലെബനൻ എന്നിവിടങ്ങളിലും കുർദുകൾ ഏതാനും സംഖ്യകളിലുണ്ട്.
ഭാഷ
ഇന്തോ-യൂറോപ്യൻ ഭാഷാ കുടുംബത്തിന്റെ ഇറാനിയൻ ശാഖയുടെ വടക്കുപടിഞ്ഞാറൻ ഡിവിഷന്റെ ഭാഗമാണ് കുർദിഷ് (کوردی, കുർദെ). അടിസ്ഥാന ഭാഷകൾ ഇവയാണ്: സോറാനി, കുർമാഞ്ചി വിവിധ രൂപങ്ങളിൽ: സോറാനി, അർമേനിയൻ, വൈൽ, സതേൺ കുർദിഷ്, റോയൽ, സകാകിയൻ, ബജാലൻ, ഗോരാനി. മറ്റ് ഭാഷകൾ: അറബിക്, ടർക്കിഷ്, പേർഷ്യൻ എന്നിവയും ഇവർ സംസാരിക്കുന്നു കുർദിസ്ഥാൻ മേഖലയിൽ 30 ദശലക്ഷത്തിലധികം കുർദിഷ് സംസാരിക്കുന്നവരുണ്ട്. ഇറാഖ്, സിറിയ, ഇറാൻ എന്നിവിടങ്ങളിൽ അറബി അക്ഷരമാലയിലാണ് കുർദിഷ് എഴുതിയിരിക്കുന്നത്. ലാറ്റിൻ സ്ക്രിപ്റ്റ് തുർക്കിയിൽ ഉപയോഗിക്കുന്നു. ഇരുവരും ഒരേ ഭാഷാ കുടുംബത്തിന്റെ ഭാഗമായതിനാൽ, ഇസാദി പറയുന്നതനുസരിച്ച്, "കുർദിഷ് പദങ്ങൾ പലതും ഇംഗ്ലീഷിലേക്ക് അറിയപ്പെടുന്നവയാണ്, അതായത് lîstik = കളി, mâra = വിവാഹം, sterk = താരം, çem = River, dol = dale or valley, bira = സഹോദരൻ, ഹേവ് = ചന്ദ്രൻ, ബെർഫ് = മഞ്ഞ്, ആസാദ് = സൗജന്യമായി (ചാർജ്ജ്), സ്റ്റാൻഡിൻ = ലഭിക്കാൻ, തേമാം = ഉറപ്പാണ്, തുടങ്ങിയവ. ഇതിനു മൂന്ന് പ്രധാന  ഭാഷാന്തരങ്ങൾ  : കുർമാൻജി, സോറിയാനി, പെഹ്‌ലവാനി . ഉണ്ട്
നാടോടിക്കഥകൾ
ആധുനികവൽക്കരണം, നഗരവൽക്കരണം, സാംസ്കാരിക അടിച്ചമർത്തൽ എന്നിവയുടെ ഫലമായി വംശനാശ ഭീഷണി നേരിടുന്ന സമ്പന്നമായ നാടോടി പാരമ്പര്യമാണ് കുർദുകൾക്കുള്ളത്.
സെമ്പിൽഫ്രോഷ്
ടർക്കിഷ് കുർദിസ്ഥാനിലും ഇറാഖി കുർദിസ്ഥാനിലും പ്രചാരത്തിലുള്ള ഒരു നാടോടിക്കഥയാണ് സെമ്പിൽഫ്രോഷ് ( "ബാസ്‌ക്കറ്റ് വിൽപ്പനക്കാരന്റെ" കുർദിഷ്). ജെംബില്ഫ്രൊശ് ഒരു ആത്മീയ ജീവിതം തേടി തന്റെ വീടും ജീവിതവും  വിട്ടുപോയ ശക്തനായ ഒരു കുർദിഷ് ഭരണാധികാരി യുടെ മകൻ ആയിരുന്നു. . വിശ്വസ്തനായ ഭാര്യയോടൊപ്പം നാട്ടിൻപുറങ്ങളിൽ അലഞ്ഞുനടക്കുന്ന അദ്ദേഹം കൊട്ടകൾ ഉണ്ടാക്കി വിൽക്കുന്നു. ഒരു ദിവസം അവർ ഒരു കുർദിഷ് എമിറേറ്റിന്റെ തലസ്ഥാനത്ത് എത്തുന്നു, അവിടെ രാജകുമാരന്റെ ഭാര്യ സെമ്പിൽഫ്രോഷിനെ കണ്ട് അവനുമായി പ്രണയത്തിലാകുന്നു. അവൾ അവനെ കോട്ടയിലേക്ക് വിളിപ്പിച്ചു, അവിടെ അവൾ അവനോടുള്ള സ്നേഹം പ്രഖ്യാപിക്കുകയും അവനെ വശീകരിക്കാൻ ശ്രമിക്കുകയും ചെയ്യുന്നു. സെംബിൽഫ്രോഷ് നിരസിക്കുന്നു, പക്ഷേ അവൾ നിർബന്ധിക്കുന്നു. അവന് ധാരാളം സമ്പത്ത് വാഗ്ദാനം ചെയ്തു. സെംബിൽ‌ഫ്രോഷ് അനുനയിപ്പിക്കപ്പെടുന്നില്ല, അവൾ അവനെ ഒരു കോട്ട ഗോപുരത്തിൽ പൂട്ടിയിടുന്നു, അതിൽ നിന്ന് അയാൾ രക്ഷപ്പെടുന്നു. രാജകുമാരന്റെ ഭാര്യ സ്വയം വേഷംമാറി സെംബിൽഫ്രോഷിനെ തിരയാൻ തുടങ്ങുന്നു, ഒടുവിൽ അവനെ കണ്ടെത്തുന്നു. തുടർന്ന് സെംബിൽഫ്രോഷിന്റെ ഭാര്യയെ വഞ്ചിക്കുകയും വസ്ത്രങ്ങൾ കടം കൊടുത്ത് വീട് വിട്ട് പോകുകയും ചെയ്യുന്നു. ആ രാത്രിയിൽ സെംബിൽഫ്രോഷ് മടങ്ങുമ്പോൾ, ഇരുട്ടാണ്, അവനെ കിടക്കയിലേക്ക് സ്വാഗതം ചെയ്യുന്ന രാജകുമാരന്റെ ഭാര്യയെ അയാൾ തിരിച്ചറിയുന്നില്ല. എന്നിരുന്നാലും, ഒരു വെള്ളി കണങ്കാൽ അവളെ വിട്ടുനൽകുന്നു, അയാൾ ഓടിപ്പോയി, കാമുകൻ പിന്തുടർന്നു. രക്ഷപ്പെടൽ അസാധ്യമാണെന്ന് സെംബിൽഫ്രോഷ് മനസ്സിലാക്കി, അവൻ ദൈവത്തോട് പ്രാർത്ഥിക്കുന്നു, ദുരിതത്തിന്റെ ലോകത്തിൽ നിന്ന് മോചിപ്പിക്കണമെന്ന് അപേക്ഷിക്കുന്നു, ദൈവം അനുസരിക്കുന്നു. സെംബിൽഫ്രോഷിന്റെ നിർജീവമായ ശരീരത്തിലെത്തിയ രാജകുമാരന്റെ ഭാര്യ ഹൃദയാഘാതം മൂലം മരിക്കുന്നു. പിന്നീട് അവയെ വശങ്ങളിലായി കുഴിച്ചിടുന്നു. അവരുടെ വിശ്രമസ്ഥലം ഇന്ന്,  ൽ, ഇറാഖി കുർദിസ്ഥാനിൽ ദുഹൊക് ഗവർണറുടെ കീഴിലുള്ള.വിന ജില്ലയിലെബതിഫ എന്നറിയപ്പെടുന്ന ,  ഒരു ഉപജില്ലയിലാണത്രെ
സംഗീതം
കുർദിഷ് നാടോടി സംഗീതം കുർദിഷ് സംസ്കാരത്തിന്റെ ഒരു പ്രധാന ഭാഗമാണ്, പരമ്പരാഗതമായി കുർദിഷ് ചരിത്രത്തെക്കുറിച്ചുള്ള കഥകൾ ഡെങ്‌ബജ് (ബോർഡുകൾ) കൈമാറാൻ ഉപയോഗിക്കുന്നു. Thekurdishproject.org അനുസരിച്ച്, 'ഡെങ്' എന്ന വാക്കിന്റെ അർത്ഥം ശബ്ദവും 'ബെജ്' എന്നാൽ 'പാടുക' എന്നാണ്. “സ്ട്രാൻ” അഥവാ വിലാപഗാനത്തിലൂടെയാണ് ഡെങ്‌ബെജ് അറിയപ്പെടുന്നത്. ഇരുപതാം നൂറ്റാണ്ടിലെ പ്രശസ്തരായ നിരവധി കുർദിഷ് സംഗീതജ്ഞർ ഹസ്സൻ സിറാക്ക്, അഹ്മത് കായ എന്നിവരെ തുർക്കിയിലോ പേർഷ്യനിലോ കുർദിഷിലോ പാടി. ഇത് ആലപിച്ച ഭാഷയ്‌ക്ക് പുറമേ, പടിഞ്ഞാറൻ കുർദിഷ് സംഗീതത്തിന് കൂടുതൽ അനറ്റോലിയൻ, ടർക്കിഷ്, ഗ്രീക്ക് അല്ലെങ്കിൽ ബാൽക്കൻ ശബ്ദമുണ്ട്, അതേസമയം തെക്കൻ കുർദിഷ് സംഗീതത്തെ അറബ് സംഗീത ശൈലികളും കിഴക്കൻ കുർദിഷ് സംഗീതവും പേർഷ്യൻ ശൈലികളും വടക്ക് കിഴക്കൻ അർമേനിയൻ, കൊക്കേഷ്യൻ ശൈലികളും സ്വാധീനിക്കുന്നു. .
പാചകരീതി
ലഘുചിത്രം| പരമ്പരാഗത കുർദിഷ് ഭക്ഷണം കുർദിഷ് എന്നതിന്റെ അർത്ഥത്തിന്റെ അടിസ്ഥാന ഭാഗമായാണ് ഭക്ഷണം വ്യാപകമായി അംഗീകരിക്കപ്പെടുന്നത്. ഡോൾമ (മുന്തിരി ഇലകളിൽ നിറച്ച അരി), കെഫ്ത (പറങ്ങോടൻ പുഡ്ഡിംഗ് അരിയുടെ നേർത്ത പാളിയിൽ പൊതിഞ്ഞ മസാലചേർത്ത അരിഞ്ഞ ഇറച്ചി), സെർ യു പെ (ആടുകളുടെ തല, നാവും കാലും), ഷിഫ്റ്റ (ഇറച്ചി പട്ടീസ്), കുർദിഷ് ഭക്ഷണങ്ങൾ. കുർദിഷ് പാചകരീതിയിൽ കുഞ്ഞാടും ചിക്കനും നൂറ്റാണ്ടുകളായി പ്രധാന മാംസമാണ്. പരമ്പരാഗത കുർദിഷ് ഭക്ഷണത്തിന്റെ വലിയൊരു ഭാഗം പച്ചക്കറികൾ, പൈലാഫ്, പാൽ ഉൽപന്നങ്ങൾ എന്നിവയാണ്. കുർദിഷ് ഭക്ഷണത്തിന് ചായയും പ്രധാനമാണ്. ഇവർ സാധാരണയായി ഒരു ദിവസം സാമൂഹിക പ്രവർത്തനമ്പോലെ 2-3 തവണ മദ്യപിക്കുന്നു, കുർദ്ദുകൾ അയ്രന്,( ഒരു തൈര് അധിഷ്ഠിത പാനീയം വും കുടിക്കുന്നു.
പുറംകണ്ണികൾ
വർഗ്ഗം:Category:കുർദ്ദുകൾ വർഗ്ഗം:Category:സംസ്കാരം വംശീയത തിരിച്ച്
പസേജ് ഡു ഗോ
ഫ്രാൻസിൻ്റെ പടിഞ്ഞാറുഭാഗത്ത് അറ്റ്ലാൻ്റിക് സമുദ്രത്തിലുള്ള നോർമുറ്റീർ ദ്വീപിൽനിന്നും മുഖ്യഭൂമിയിലേക്ക് നീണ്ടുകിടക്കുന്ന, ഇടക്കിടെ വെള്ളത്തിൽമുങ്ങുന്ന, നൈസർഗികപാതയാണ് പസാജ് ഡുഗോ (Passage du Gois). 4.125 കിലോമീറ്റർ നീളമുള്ള ഈ പാത, വേലിയേറ്റം മൂലം ദിവസത്തിൽ രണ്ടുതവണ വെള്ളത്തിനടിയിലാകുന്നു. ഈ പാത സൈക്കിളോട്ടത്തിനും മൽസരങ്ങൾക്കും പ്രസിദ്ധമാണ്.
അവലംബം
വർഗ്ഗം:ഫ്രാൻസ്
കൃത്രിമശ്വസനം
സ്വാഭാവിക ശ്വസനം പാടെ നിലയ്ക്കുകയോ, ഗുരുതര തടസ്സം നേരിടുകയോ ചെയ്യുന്ന വേളകളിൽ ശ്വസനം തുടരാൻ കൈക്കൊള്ളുന്ന വൈദ്യ സഹായ ഉപാധിയാണ് കൃത്രിമശ്വസനം (Artificial ventilation, artificial respiration) എന്ന പേരിൽ അറിയപ്പെടുന്നത്. ഇവ മനുഷ്യസഹായകവും (manual ventilation), യന്ത്രസഹായകവും (mechanical ventilation) എന്നിങ്ങനെ രണ്ട് തരത്തിലുണ്ട്. അനസ്തീഷ്യ മയക്കത്തിലുള്ള ശസ്ത്രക്രിയാവേളകളിലും, കോമയിൽ കഴിയുന്ന രോഗികൾക്കും ഈ സഹായം ആവശ്യമായി വരുന്നു..
മനുഷ്യസഹായകം
ശ്വസനം ആവശ്യമുള്ള ആളുടെ വായിലേക്ക് മറ്റൊരു വ്യക്തി ശക്തിയിൽ ഊതി കൊടുക്കുകയോ, (mouth to mouth resuscitation),ബലൂൺ പോലുള്ള സജ്ജീകരണത്തിൽ നിന്നും കാറ്റ് ഞെക്കി നൽകുകയോ ചെയ്യുന്നതാണ് ഒരു കൃത്രിമശ്വസനസംവിധാനം.
പ്രാഥമിക വൈദ്യസഹായ ഉപാധികളിൽ (emergency first aid) ഏറ്റവും പ്രധാനപ്പെട്ട ഒന്നാണ് Mouth-to-mouth ശ്വസനം മുങ്ങൾ അപകടങ്ങൾ, അത്മഹത്യ ശ്രമം എന്നീ അവസരങ്ങളിൽ ഈ സഹായം നിർണ്ണായകമായേക്കാം
യന്ത്രസഹായകം
ലഘുചിത്രം|ഐ.സി.യു വിൽ വെന്റിലേറ്റർ സഹായത്താൽ കഴിയുന്ന രൊഗിക്ക് നിൽക്കുന്ന Respiratory therapist വെന്റിലേറ്റർ എന്ന വലിയ ഉപകരണമോ, അമർത്തിയാൽ വായു പുറം തള്ളുന്ന സഞ്ചി സംവിധാനമോ ആകാം യന്ത്രം എന്നത് കൊണ്ട് ഉദ്ദേശിക്കുന്നത്. ചിലഘട്ടങ്ങളിൽ വായിലൂടെ കുഴൽ ശ്വസനനാളത്തിലേക്ക് (endotracheal tube) കടത്തിയും,മറ്റ് ചിലപ്പോൾ ശ്വസനനാളത്തിൽ മുറിവുണ്ടാക്കി പുറമെ നിന്നുംട്യൂബ് കടത്തിയും (tracheostomy tube) ശ്വസനം നടത്തേണ്ടി വരാറുണ്ട്.
ചരിത്രം
ചത്ത മൃഗത്തിന്റെ ശ്വാസനാളത്തിലേക്ക് മുളങ്കുഴലിലൂടെ ഊതി അതിന്റെ നെഞ്ച് പൊങ്ങി തഴുന്നത് നിരീക്ഷിക്കുകയും രേഖപ്പെടുത്തുകയും ചെയ്ത ഗ്രീക്ക് ഭിഷഗ്വരനായ ഗേലന്റെ കാലം മുതൽക്കേ കൃത്രിമ ശ്വസനത്തെക്കുറിച്ചുള്ള അറിവ് മനുഷ്യന് ഉണ്ടായിരുന്നു.
1770കളിൽ വില്ല്യം ഹാവെസ്, തോമസ് കോഗൻ എന്നീ രണ്ട് ഇംഗ്ലീഷുകാരായ ഡോക്ടർമാർ മുങ്ങൽ അപകങ്ങളിൽ പെടുന്നവരെ രക്ഷിക്കാൻ കൃത്രിമ ശ്വസന/അടിയന്തര ചികിൽസാ പാഠങ്ങൾ പ്രചരിപ്പിക്കാൻ കൂടി ഉദ്ദേശിച്ച് റോയൽ ഹ്യൂമൻ സൊസൈറ്റി ഉണ്ടാക്കി. ആ നിർദ്ദേശങ്ങളിൽ പലതും ഇന്നും വലിയ മാറ്റമൊന്നും കൂടാതെ തന്നെ പഠിപ്പിക്കപ്പെടുന്നുണ്ട്.
References
വർഗ്ഗം:വൈദ്യശാസ്ത്രം വർഗ്ഗം:ചികിത്സാരീതികൾ
ആൻഡ്രോളജി
പുരുഷന്റെ ആരോഗ്യവുമായി ബന്ധപ്പെട്ട, പ്രത്യേകിച്ച് പുരുഷ പ്രത്യുത്പാദന വ്യവസ്ഥയുടെ പ്രശ്നങ്ങളുമായും പുരുഷന്മാർക്ക് മാത്രമുള്ള യൂറോളജിക്കൽ പ്രശ്നങ്ങളുമായും ബന്ധപ്പെട്ട മെഡിക്കൽ സ്പെഷ്യാലിറ്റിയാണ് ആൻഡ്രോളജി (ആന്ത്രോളജി എന്നും എഴുതുന്നു). സ്ത്രീകളുടെ ആരോഗ്യത്തിന്, പ്രത്യേകിച്ച് പ്രത്യുൽപാദന, യൂറോളജിക് മെഡിക്കൽ പ്രശ്നങ്ങൾ കൈകാര്യം ചെയ്യുന്ന ഗൈനക്കോളജിക്ക് തുല്യമായി പുരുഷന്മാർക്കുള്ളതാണ് ആന്ത്രോളജി.
സവിശേഷതകൾ
ജനനേന്ദ്രിയവുമായി ബന്ധപ്പെട്ട കണക്റ്റീവ് ടിഷ്യൂകളിലെ അപാകതകളും ജനനേന്ദ്രിയ ഹൈപ്പർട്രോഫി അല്ലെങ്കിൽ മാക്രോജനിറ്റോസോമിയ പോലുള്ള കോശങ്ങളുടെ അളവിലുള്ള മാറ്റങ്ങളും ആൻഡ്രോളജിയുടെ പരിധിയിൽ വരുന്നു.
• കാർസിനോമ ഓഫ് പെനിസ്
• ക്രിപ്റ്റോർകിഡിസം
• എപ്പിഡിഡൈമൈറ്റിസ്
• എപ്പിസ്പാഡിയാസ്
• എറക്റ്റൈൽ ഡിസ്ഫങ്ഷൻ
• ഫ്രെനുലം ബ്രീവ്
• ഹൈഡ്രോസീൽ
• ഹിപ്പൊസ്പാഡിയാസ്
• ഇൻഫെർട്ടിലിറ്റി
• മൈക്രൊപെനിസ്
• ഓർകൈറ്റിസ്
• പാരഫൈമോസിസ്
• പെനൈൽ ഫ്രാക്ചർ
• പൈറോണീസ് ഡിസീസ്
• ഫൈമോസിസ്
• പോസ്റ്റ് വാസെക്ടമി പെയിൻ സിണ്ട്രോം
• പ്രിയാപിസം
• പ്രോസ്റ്റേറ്റ് ക്യാൻസർ
• റിട്രോഗ്രേഡ് ഇജാക്കുലേഷൻ
• സെമിനൈൽ വാസ്കുലൈറ്റിസ്